text:
Go Tshela ka Melaometheo ya Baebele
Go Tshela Madi—Dingaka Tsa Reng?
Basupi ba ga Jehofa ba latofadiwa ka go bo ba sa dumele go tshelwa madi. Bangwe ba tsa kalafi ba leba jang tsela e re ikutlwang ka yone ka madi?
Moitse wa Biotechnology o Tlhalosa Tumelo ya Gagwe
Fa Dr. Hans Kristian Kotlar a ithuta ka thulaganyo ya mmele wa motho ya go lwantsha malwetse o ne a simolola go ipotsa gore botshelo bo simologile jang. Go ithuta Baebele go ne ga araba dipotso tsa gagwe jang?
Ke ne Ke Batla go Fedisa Tshiamololo le Thubakanyo
Antoine Touma e ne e le kgeleke ya Kung Fu, mme 1 Timotheo 4:8 e ne ya fetola botshelo jwa gagwe.
Ke ne Ke Tshwara Tlhobolo Gongwe le Gongwe Kwa ke Yang Teng
Annunziato Lugarà e ne e le leloko la segongwana se se kotsi mme go etela ga gagwe kwa Holong ya Bogosi go ile ga fetola botshelo jwa gagwe.
Ba Dirisitse Baebele go Araba Potso Nngwe le Nngwe!
Isolina Lamela ene e le moitlami wa Mokatoliki, le mokomanise, mme o ne a sa kgotsofala. Basupi ba ne ba mo thusa gore a nne le boikaelelo mo botshelong
Tsholofelo ya Lefatshe la Paradaise e Fetotse Botshelo Jwa Me!
Ivars Vigulis o ne a dira gore botshelo jwa gagwe bo ikaege ka botumo, kgalalelo, le monate wa go gaisana ka dikuta. Boammaaruri jwa Baebele bo ile jwa fetola jang botshelo jwa gagwe?


c: text/html

text:
Motsana wa Tshokwe
Tshokwe ke motse o o mo kgaolong ya legare mo Botswana Motsana o o bonwa mo Borwa-Botlhaba jwa toropoSelibe Phikwe, gaufi le molelwane wa lefatshe la Zimbabwe, gape o nale sekolo se se potlana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Puso e itebagantse le go tlhabolola matshelo[baakanya | edit source]
Maikaelelo a puso ke go tlhabolola lefatshe leno ka go isa ditlhabololo le mananeo ka nako e e tshwanetseng go nonotsha boleng le seriti sa batho.Mothusa tona wa temo-thuo, Rre Shaw Kgathi, yo e bileng e le mopalamente wa kgaolo ya Bobirwa, o bo letse jalo fa a ne a buisa phuthego ya kgotla kwa motseng oo, a lekodisa batlhophi ba gagwe ka dipuisanyo tsa phuthego ya palamente e e fetileng le go tsaya megopolo go e isa kwa go e e tlang.Rre Kgathi a re puso e kgonne go rotloetsa le go rokotsa banana go nna le seabe mo mananeo a dithuso ka go oketsa madi a a fiwang banana ba ba sa tlholeng ba tsena sekole go tswa kwa go P70 000 go ya kwa go P963 480.A re gape banana ba nnile le seabe mo mananeong a temo ya nosetso, thuo ya dikoko, dihutshane, dikolobe le tse dingwe, lenaneo le a reng le letla gore ba ka le akola ka go ipopa ditlhopha kgotsa ba thusiwa ka bongwe ka bongwe.A re ditlhabololo dingwe ke go gokelwa ga motlakase kwa metseng e e neng e saletse kwa morago e e akaretsang wa Motlhabaneng, Mabolwe, Lepokole le Tshokwe mo a reng go tsweletse.O bile a tlhalosa fa kago ya borogo e tsweletse kwa mokeng ya Motloutse mo nokeng e e kgabaganyang tsela ya Lekkerpoet/ Motlhabaneng le kwa nokeng ya Thune e e kgabaganyang tsela ya Bobonong/Tsetsebye, a re tsela eo e tlaa tshelwa sekontere mo ngwageng ono wa madi le gore dingwe ditsela tsa Bobonong di tlaa tshelwa sekontere.
Ditlhabololo tsa kgaolo ya Bobirwa[baakanya | edit source]
Rre Kgathi o boleletse banni gore ditlhabololo di tshwana ya go nna teng ga banka le marekisetso a Choppies mo kgaolong eno ke kgatelo pele ya go oka bagwebi go tla go bula dekgwebo mono.A re puso e tsere tshwetso ya go atolosa dikokelwana, e le maiteko a go atametsa batho ditlamelo tsa botsogo le go fokotsa mosuke kwa kokelong ya Bobonong.A re maikaelelo a puso ke gore batho ba metse ya Lentswe-le- Moriti, Motlhabaneng, le dipolasi e sobokwe gore ba bone ditlamelo tsa botsogo go balelwa ngaka kwa motseng wa Mathathane go na le go e latela kwa Bobonong.Le fa go ntse jalo, mothusa tona a re dikgwetlho di tshwana le go tlhagoga ga bolwetsi jwa tlhako le molomo, le kanamo ya mogare wa HIV, go thelesegela ga batswakwa mo lefatsheng leno ba se na tetla ke dilo dingwe tse di amang itsholelo le go kgoreletsa ditlhabololo.A re puso e tsere tshwetso ya go direla bagodi le bana-le-bogole dikarata tsa go supa gore ga ba duelele kalafi mo dikokelong tsa puso.O ne a ba itsese fa ditlhwatlhwa tsa phimolo dikeledi ya tshenyo ya diphologolo kwa masimo le kwa merakeng di okeditswe le dikotlhao tsa molao wa tsela di gagamaditswe.
Rre Kgathi a re puso e setse e sekasekile togamaano ya bolesome ya ditlhabololo, mme ba setse ba bone seemo sa itsholelo.E ne e rile pele modulasetilo wa komiti ya ditlhabololo tsa motse, Rre Mphale Lebotse a lekodisa mopalamente ka matshwenyego a bone, a kopa gore didiba tse di gaufi na bo di katololwe gore ba nose dihutshane tsa bone.Rre Lebotse o kopile gore tsela ya Motlhabaneng/Semolale e gopiwe le go tshelwa lekgarapana gore go dirisiwe yone, ka gore borogo jwa tsela e ba ntseng ba e dirisa bo ntshitswe ntswa jo bo agiwang mo nakong eno bo ise bo fele, a re se se ba baketse mathata ka nako ya dipula.O bile a nankola ditiro tsa ditlhabololo tse ba ikaelelang go di dira ka lenaneo le le thusang batho boemong jwa la namola leuba tse a reng di santse di ile go sekasekwa ke bodiredi jwa kgaolo potlana eno.Mme Lydia Mfolwe a re ba lephata le tlhokomelo matlhoko a leruo ba sale ba ba epetse letangwana le le nosang dihutshane nako kgolo ke eno gale ise le dirisiwe, a bo a kopa gore phimolo dikeledi ya dipodi fa di bolailwe ke dibatana e okediwe go tswa kwa go P25, a re mo nakong eno ditlhwatlhwa tsa dipodi di kwa godimo.Rre Ofentse Moleofe ene a re nako e tsile ya gore meraka le masimo di nne lefelo le le lengwe fela go sireletsa tlhaelo ya lefatshe, a re ba santse ba tlhoka lefatshe la ditsha tsa masimo le meraka.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145541/http://www.cso.gov.bw/html/census/dist52_53.html. Retrieved 2008-01-08.

robotstxt: allowed

filter: keep


text:
Dipokano Tsa Phuthego Tsa Basupi ba ga Jehofa
Ithute ka dipokano tsa rona. Bona lefelo la dipokano le le gaufi le wena.
Go Direga Eng mo Dipokanong Tsa Rona?
Basupi ba ga Jehofa ba tshwara dipokano gabedi beke nngwe le nngwe. (Bahebera 10:24, 25) Kwa dipokanong tseno, tse batho botlhe ba lalediwang go tla kwa go tsone, re sekaseka se Baebele e se rutang le kafa re ka dirisang dithuto tsa yone ka teng mo botshelong.
Bontsi jwa dithulaganyo tsa rona di akaretsa tse bareetsi ba nnang le seabe mo go tsone, jaaka e kete ke mo tlelaseng. Dipokano di simololwa le go konelwa ka pina le thapelo.
Ga go tlhokege gore o bo o le mongwe wa Basupi ba ga Jehofa gore o nne gone mo dipokanong tsa rona. Re laletsa mongwe le mongwe go di etela. Go tsenwa mahala. Ga go kopiwe batho dikoleke.
Segopotso sa Loso Lwa ga Jesu
Gangwe ngwaga le ngwaga mo mafelong a le diketekete mo lefatsheng lotlhe, re gopola loso lwa ga Jesu.
Re dira jalo ka gonne a laetse balatedi ba gagwe jaana: “Nnang lo dire seno e le go nkgopola.” (Luke 22:19) Segopotso se se latelang se tla nna ka Mantaga, April 14, 2014. Re go laletsa go re etela ka nako ya tiragalo eno e e kgethegileng. Batho botlhe ba ka nna gone mo pokanong eno, fela jaaka go ntse ka dipokano tsotlhe tsa rona. Go tsenwa mahala e bile ga go kopiwe dikoleke.


text:
Tlokweng
Tlokweng ke motse o agilweng gaufi le toropokgolo ya Botswana, Gaborone, mo kgaolong ya borwa-botlhaba. E ka tsewa e le bontlha bongwe jwa Gaborone. Tlokweng o ka kwa ntlheng e nngwe ya noka,gape o mo tseleng e e yang kwa molelwaneng wa Aferika Borwa, molelwane o dikhilomethara tse di lesome le botlhano mo botlhaba. Palo ya batho e ne e le makgolokgolo a le masome a mabedi le motso,lekgolo le masome a mararo le boraro mo palo bathona ya ngwaga wa 2001.
This is an excerpt from the article Tlokweng from the Wikipedia free encyclopedia. A list of authors is available at Wikipedia.


text:
Thuto mo Botswana
Thuto tse dikgolwane mo Botswana ke mahala kgotsa boitlhopelo. Mo ngwageng wa 2002,palo ya ntlha ee sa rurifadiwang e ne e le selekanyo sa lekgolo le boraro mo lekgolong, mme ee rurufaditsweng yone ya ntlha e ne e le masome a borobabobedi le motso mo lekgolong. Go kgaogangwa ga bana ba ba tsewang mo dikolong go itebagantse le palo ya baithuti ba ba kwadisiwang kwa dikolong tse di potana gape ga go amane gope le go tsena sekolo sentle ga bana. Dipalo tse di ntsha tsa go tla sekolong mo dikolong tse di potana ga di mo Botswana. Go ya ka dipalo tsa ngwaga wa 2001, masome a borobabobedi le borataro mo lekgolong a bana ba ba simolotseng dithuto tse di potana ba ne ba batlile go fitlhelela kwa lokwalong lwa botlhano. Mo tsamaisong ya thuto ya mo Botswana, basimane le basetsana ba nale tepetepano mo go fiweng dithuto. Basetsana, ka gorialo, ba ka nna ba tswa mo dikolong tse dikgolwane ka ntata ya boimana.Botswana o dirile tse dintsi mo go tlhabololeng thuto morago ga go tsaya boipuso ka ngwaga wa 1966.Botswana Morago ga seo go ne go nale baalogani ba ba potana mo lefatsheng gape Batswana ba palo potana ba tsene dikolo tse dikgolwane. Ka ponagalo ya ditemane morago ga go tsaya boipuso le go oketsega ga madi a puso, go ne ga nna le koketsego ee kwa godimo ya go aba thuto mo lefatsheng. Baithuti botlhe ba ne ba fiwa dingwaga tse di lesome tsa go ithuta,se se ba fitlisetsa kwa dithutong tse dikgolwane tsa Junior Certificate. E ka ne e le bontlha bongwe jwa palo ya batho mo sekolong ba ba tsweledisang ka ngwaga tse pedi tsa mo sekolong se se golwane se se isang moithuti kwa mphong ya go fiwa setlankana sa Botswana General Certificate of Education (BGCSE). Fa o sena go tlogela sekolo, baithuti ba ne ba ka tsena sekolo mo dikolong tsa ithutelo tiro di le borataro mo lefatsheng,kgotsa ba ithuthuntsha mo dithutong dingwe tsa borutabana kgotsa booki. Moithuti yo o gaisitseng botlhe o ne a ya go tsena kwa mmadikolo ebong University of Botswana, Botswana College of Agriculture[1], le Botswana Accountancy College mo Gaborone. Palo ee ntsi ya bana ba kwa mmadikolo e solofetswe, fa kago ya bobedi ya mmadikolo mo lefatsheng, ebong Botswana International University of Science and Technology, e fediwa. Bontsi jwa bana ba felela ba tsene dikolo kwa dikholetsheng tse eseng tsa puso mo lefatsheng. Bontsi jwa baithuti ba tsengwa sekolo ke puso. Dipoelo ga di ise di ko di tshwantshangwe le tsa boleng jo bo rileng. Dikolo tse di potana di santse di tlhoka didirisiwa, gape barutabana ba duelwa madi aa kwa tlase go nale badiri ka bone ba kwa dikolong tse dikgolwane.Botswana Mo kgweding ya Ferikgong ngwaga wa 2006, Botswana o ne a simolodisa tuelo ya dithuto morago ga dingwaga ngwaga tse pedi tsa thuto ee neng e fiwa mahala .
This is an excerpt from the article Thuto mo Botswana from the Wikipedia free encyclopedia. A list of authors is available at Wikipedia.
Other languages


text:
KGAOLO YA BOTLHANO
Thekololo—Mpho ya Modimo e e Botlhokwatlhokwa
Thekololo ke eng?
E ne ya duelwa jang?
E ka go solegela molemo jang?
O ka bontsha jang gore o a e anaanela?
KE MPHO efe e e botlhokwa thata e o kileng wa e newa? Mpho ga e tlhoke go nna e e tlhwatlhwakgolo gore e nne botlhokwa. Tota e bile, boleng jwa mmatota jwa mpho ga bo a ikaega ka gore e rekilwe ka bokae. Go na le moo, fa mpho e o e neilweng e go itumedisa kgotsa e le selo se o ntseng o se tlhoka, e nna botlhokwa thata mo go wena.
2 Mo gare ga dimpho di le dintsi tse o ka eletsang go di newa, go na le e le nngwe fela mo go tsone e e di gaisang tsotlhe. Ke mpho e Modimo a e neileng batho. Jehofa o re neile dilo di le dintsi, mme mpho e e botlhokwatlhokwa e a re neileng yone ke setlhabelo sa thekololo sa Morwawe, e bong Jesu Keresete. (Mathaio 20:28) Jaaka fa re tlile go bona mo kgaolong eno, thekololo ke mpho e e botlhokwa thata e o ka e newang, ka gonne e ka go tlisetsa boitumelo jo bogolo e bile e ka dira gore o nne le dilo tse di botlhokwa thata tse o di tlhokang. Ruri thekololo eno ke tsela e e molemolemo e Jehofa a go bontshitseng ka yone gore o a go rata.
THEKOLOLO KE ENG?
3 Karabo e e motlhofo fela ke gore thekololo ke tsela e Jehofa a e dirisang go golola batho, go ba namola mo boleong le mo losong. (Baefeso 1:7) Go tlhaloganya bokao jwa thuto eno ya Baebele, re tshwanetse go ikgopotsa pele gore go ne ga direga eng kwa tshimong ya Edene. Re ka kgona go tlhaloganya gore ke ka ntlha yang fa thekololo e le botlhokwa thata mo go rona fa fela re tlhaloganya gore Adame o ne a latlhegelwa ke eng fa a ne a leofa.
4 Fa Jehofa a ne a bopa Adame, o ne a mo naya sengwe se se botlhokwa tota—botshelo jo bo itekanetseng. Akanya fela gore seo se ne se raya eng ka Adame. E re ka a ne a na le mmele le mogopolo o o itekanetseng, o ne a se kitla a lwala, a tsofala kgotsa a swa. E re ka e ne e le motho yo o itekanetseng, o ne a na le kamano e e kgethegileng le Jehofa. Baebele ya re Adame e ne e le “morwa Modimo.” (Luke 3:38) Ka jalo Adame o ne a na le kamano e e molemo thata le Jehofa Modimo, e e tshwanang le e rre a nang le yone le ngwana wa gagwe. Jehofa o ne a buisana le morwa yono wa gagwe wa mo lefatsheng e bong Adame, a mo naya tiro e e kgotsofatsang le go mmolelela gore o ne a lebeletse eng mo go ene.—Genesise 1:28; 2:16, 17.
5 Adame o ne a dirilwe “mo setshwanong sa Modimo.” (Genesise 1:27) Seno se ne se sa kaye gore Adame o ne a na le ditebego tse di tshwanang le tsa Modimo. Jaaka re ithutile mo Kgaolong ya 1, Jehofa ke moya o o sa bonaleng. (Johane 4:24) Ka jalo, Jehofa ga a na mmele wa nama le madi. Fa go twe Adame o dirilwe mo setshwanong sa Modimo go raya gore o bopilwe a na le dinonofo tse di tshwanang le tsa Modimo, tse di akaretsang lorato, botlhale, tshiamiso le maatla. Tsela e nngwe gape e e botlhokwa e Adame a neng a tshwana le Rraagwe ka yone ke ya gore o ne a na le kgololesego ya go itlhophela. Ka gone, Adame o ne a sa tshwane le motšhini o o neng o dira fela tiro e o neng o tlhametswe go e dira. Go na le moo, o ne a kgona go itirela ditshwetso, le go tlhopha fa gare ga se se siameng le se se sa siamang. Fa a ka bo a tlhophile go ikobela Modimo, a ka bo a ile a tshelela ruri mo lefatsheng la Paradaise.
6 Ka jalo, go a utlwala gore fa Adame a sena go tlola molao wa Modimo le go atlholelwa loso, o ne a latlhegelwa ke sengwe se se botlhokwa tota. Boleo jwa gagwe bo ile jwa dira gore a latlhegelwe ke botshelo jo bo itekanetseng le masego otlhe a jone. (Genesise 3:17-19) Gape, go utlwisa botlhoko gore botshelo jono jo bo molemo bo ne jwa se ka jwa latlhegela Adame fela mme gape bo ne jwa latlhegela le bana ba a neng a tla nna le bone mo isagweng. Lefoko la Modimo la re: “Boleo bo ne jwa tsena mo lefatsheng ka motho a le mongwe [e bong Adame] le loso ka boleo, loso lo ne lwa anamela kwa bathong botlhe ka gonne ba leofile botlhe.” (Baroma 5:12) Ee, rotlhe fela re na le boswa jo re bo filweng ke Adame, e leng boleo. Ke gone ka moo Baebele e reng o ne a ‘ithekisa’ ene le bana ba gagwe, gore ba nne batlhanka ba boleo le loso. (Baroma 7:14) Adame le Efa ba ne ba sa tlhole ba na le tsholofelo epe ka gonne ba ne ba tlotse molao wa Modimo ka boomo. Mme go tweng ka bana ba bone, go akaretsa le rona?
7 Jehofa o ne a namola batho ka go dirisa thekololo. Thekololo ke eng? Lefoko leno thekololo le akaretsa dilo tse pedi. Sa ntlha, le raya madi a a duelwang go golola sengwe kgotsa go se reka gape. Thekololo e ka bapisiwa le madi a a duelwang go golola legolegwa la ntwa. Sa bobedi, thekololo ke madi a a ntshiwang go phimola kgotsa go duela molato mongwe o o rileng. E tshwana fela le madi a motho a a duelang fa a gobaditse yo mongwe. Ka sekai, fa motho a ka baka kotsi nngwe, o tla tshwanelwa ke go duela madi a a lekanang kgo le boleng jwa selo se se senyegileng.
8 Ke eng se se neng se ka tlhoka go dirwa gore re boe re nne le se Adame a se latlhileng le gore re gololwe mo botlhankeng jwa boleo le loso? Mma re sekaseke thekololo e Jehofa a re fileng yone le gore e ka re solegela molemo jang.
KAFA JEHOFA A NTSHITSENG THEKOLOLO KA GONE
9 E re ka batho botlhe ba ne ba latlhegetswe ke botshelo jo bo itekanetseng, botshelo joo bo ne bo ka se ka jwa rekololwa ka botshelo jwa motho yo o sa itekanelang. (Pesalema 49:7, 8) Go ne go tlhokega thekololo e boleng jwa yone bo lekanang le jwa se se latlhegileng. Seno se dumalana le molaomotheo wa tshiamiso e e molemo o o fitlhelwang mo Lefokong la Modimo, o o reng: “Moya o tla tswela moya.” (Duteronome 19:21) Ka jalo, botshelo jo bo itekanetseng jo bo latlhegetseng Adame bo ne bo tla duelelwa ka eng? Go ne go tlhokega botshelo jo bongwe jo bo itekanetseng jo e neng e tla nna “thekololo e e lekanang” le jone.—1 Timotheo 2:6.
10 Jehofa o ne a ntsha jang thekololo eno? O ne a romela mongwe wa bomorwawe ba ba itekanetseng ba semoya mo lefatsheng. Mme Jehofa ga a ka a romela mongwe le mongwe fela wa semoya. O ne a romela yo a neng a mo rata thata, e leng Morwawe yo o tsetsweng a le esi. (1 Johane 4:9, 10) Morwa yono wa gagwe o ne a dumela go tlogela bonno jwa gagwe kwa legodimong. (Bafilipi 2:7) Jaaka re ithutile mo kgaolong e e fetileng, Jehofa o ne a dira kgakgamatso fa a ne a fetisetsa botshelo jwa Morwawe mo popelong ya ga Marea. Ka moya o o boitshepo wa Modimo, Jesu o ne a belegwa e le motho yo o itekanetseng e bile a se na boleo.—Luke 1:35.
11 Motho a le mongwe fela o ne a ka kgona jang go nna thekololo ya ba le bantsi—ya dimilionemilione tsa batho? Kana go ne ga tla jang gore dimilionemilione tsa batho e nne baleofi? Gakologelwa gore Adame o ne a latlhegelwa ke mpho e e rategang thata ya botshelo jo bo itekanetseng fa a ne a leofa. Ka jalo, ga a ka a kgona go e fetisetsa mo baneng ba gagwe. Go na le moo, se a neng a kgona go se fetisetsa mo go bone fela e ne e le boleo le loso. Jesu, yo Baebele e mmitsang “Adame wa bofelo,” o ne a itekanetse, e bile ga a ise a ko a leofe. (1 Bakorintha 15:45) Re ka re Jesu o ne a tsaya boemo jwa ga Adame gore a re boloke. Ka go ntsha botshelo jwa gagwe jo bo itekanetseng setlhabelo le go ikobela Modimo ka botlalo, Jesu o ne a duelela boleo jwa ga Adame. Ka go dira jalo, o ne a dira gore bana ba ga Adame ba nne le tsholofelo.—Baroma 5:19; 1 Bakorintha 15:21, 22.
12 Baebele e tlhalosa ka botlalo tsela e Jesu a ileng a boga ka yone pele a swa. O ne a itewa le go bapolwa setlhogo, a bo a swa loso lo lo botlhoko mo koteng ya tlhokofatso. (Johane 19:1, 16-18, 30; Dintlha Tse di Oketsegileng.) Ke ka ntlha yang fa Jesu a ne a tshwanelwa ke go boga go le kana kana? Mo kgaolong nngwe e e kwa pele, re tlile go bona gore Satane o ne a re ga go na motho ope yo o neng a ka nna a ikanyega mo go Jehofa fa a lebane le diteko. Jesu o ne a bontsha sentle gore se Satane a neng a se bua ga se boammaaruri fa a ne a itshoka ka boikanyegi a itshokela pogo e e seng kana ka sepe e a neng a lebana le yone. Jesu o ne a supa gore motho yo o itekanetseng yo o neilweng kgololesego ya go itirela ditshwetso a ka kgona go ikanyega ka botlalo mo Modimong le fa Diabolo a ka dirang. Jehofa o tshwanetse a bo a ile a itumela fela thata ka ntlha ya boikanyegi jwa Morwawe yo o rategang!—Diane 27:11.
13 Thekololo e ne ya duelwa jang? Mo letsatsing la bo14, la kgwedi ya Sejuda ya Nisane ka 33 C.E., Modimo o ile a letla gore Morwawe yo o itekanetseng yo o se nang boleo a bolawe. Ka go dira jalo, Jesu o ne a ntsha botshelo jwa gagwe jo bo itekanetseng gore e nne setlhabelo, a se ntsha “gangwe felafela.” (Bahebera 10:10) Mo letsatsing la boraro morago ga loso lwa ga Jesu, Jehofa o ne a mo tsosa mo baswing e le motho wa semoya. Fa Jesu a le kwa legodimong, o ne a naya Modimo boleng jwa botshelo jwa gagwe jo bo itekanetseng jo bo ntshitsweng setlhabelo gore a rekolole bana ba ga Adame. (Bahebera 9:24) Jehofa o ne a amogela boleng jwa setlhabelo sa ga Jesu se e neng e le thekololo e e tlhokegang go golola batho mo botlhankeng jwa boleo le loso.—Baroma 3:23, 24.
KAFA THEKOLOLO E KA GO SOLEGELANG MOLEMO KA GONE
14 Le fa re ka tswa re leofa go le kana kang, thekololo e ka dira gore re bone masego a a seng kana ka sepe. Mma re sekaseke melemo mengwe ya gone jaanong le ya mo isagweng ya mpho eno e e botlhokwatlhokwa e e tswang kwa Modimong.
15Boitshwarelo jwa maleo. Ka ntlha ya bosaitekanelang jo re bo ruileng, re tshwanetse go lwa ka natla gore re dire se se siameng. Rotlhe fela re leofa ka mafoko le ka ditiro. Mme ka ntlha ya setlhabelo sa thekololo sa ga Jesu, re ka kgona go ‘itshwarelwa maleo.’ (Bakolosa 1:13, 14) Le fa go ntse jalo, gore re itshwarelwe, re tshwanetse ra bo re ikwatlhaile e le tota. Gape, re tshwanetse go kopa Jehofa ka boikokobetso gore a re itshwarele ka gonne re bontshitse tumelo mo setlhabelong sa thekololo sa Morwawe.—1 Johane 1:8, 9.
16Segakolodi se se phepa fa pele ga Modimo. Go motlhofo gore segakolodi se se molato se dire gore re felelwe ke tsholofelo le go ikutlwa re se batho ba sepe. Le fa go ntse jalo, ka ntlha ya boitshwarelo jo re bo bonang ka thekololo, Jehofa ka bopelonomi o dira gore re kgone go mo obamela ka segakolodi se se phepa le fa re le batho ba ba sa itekanelang. (Bahebera 9:13, 14) Seno se dira gore re kgone go bua le Jehofa re gololesegile. Ka jalo, re ka kgona go mo rapela re gololesegile. (Bahebera 4:14-16) Go ipoloka re na le segakolodi se se phepa go dira gore re ritibale mo mogopolong, re itebe ka tsela e e tshwanetseng e bile go dira gore re itumele.
17Tsholofelo ya botshelo jo bo sa khutleng mo lefatsheng la paradaise. Baroma 6:23 ya re: “Dituelo tse boleo bo di duelang ke loso.” Yone temana eno e oketsa jaana: “Mme mpho e Modimo a e nayang ke botshelo jo bo sa khutleng ka Keresete Jesu Morena wa rona.” Mo Kgaolong ya 3, re ile ra tlotla ka masego a lefatshe le le tlang la Paradaise. (Tshenolo 21:3, 4) Masego ao otlhe a mo isagweng, go akaretsa le botshelo jo bo sa khutleng jo bo itekanetseng, a tlile go nna teng ka ntlha ya go bo Jesu a re swetse. Gore re amogele masego ao, re tshwanetse go bontsha gore re anaanela mpho ya thekololo.
O KA BONTSHA JANG KANAANELO YA GAGO?
18 Ke ka ntlha yang fa re tshwanetse go leboga Jehofa thata ka thekololo e a re neileng yone? Mpho e nna ya botlhokwa jo bogolo segolobogolo fa motho yo o go e neileng a ile a tshwanelwa ke go dirisa nako e ntsi ya gagwe, maatla kgotsa madi go go direla yone. Go re ama pelo fa re bona gore mpho e re e newang e bontsha kafa motho yo o re e nayang a re ratang thata ka gone. Thekololo ke mpho e e rategang go di gaisa tsotlhe, ka gonne Modimo o ntshitse setlhabelo se segolo go di gaisa tsotlhe gore a re e neye. Johane 3:16 ya re: “Modimo o ratile lefatshe mo go kalo mo a bileng a ntsha Morwawe yo o tsetsweng a le esi.” Thekololo ke tsela e e tlhomologileng thata e Jehofa a re bontshang ka yone gore o a re rata. Gape e bontsha gore Jesu le ene o a re rata, ka gonne o ne a iketleeletsa go re ntshetsa botshelo jwa gagwe. (Johane 15:13) Ka jalo, mpho ya thekololo e tshwanetse go re tlhatswa pelo gore Jehofa le Morwawe ba rata mongwe le mongwe wa rona.—Bagalatia 2:20.
19 O ka bontsha jang he gore o anaanela mpho ya thekololo e Modimo a re e neileng? Sa ntlha, ithute go le gontsi ka Jehofa yo e leng Ene a re fileng mpho eno. (Johane 17:3) Go ithuta Baebele o thusiwa ke yone kgatiso eno, go tla go thusa go dira jalo. Fa kitso ya gago ka Jehofa e ntse e gola, lorato lwa gago mo go ene le lone lo tla gola. Mme lorato loo lo tla dira gore le wena o batle go mo itumedisa.—1 Johane 5:3.
20Nna le tumelo mo setlhabelong sa thekololo sa ga Jesu. Jesu ka boene o ne a re: “Yo o supang tumelo mo go Morwa o na le botshelo jo bo sa khutleng.” (Johane 3:36) Re ka supa jang tumelo mo go Jesu? Tumelo e e ntseng jalo ga e bontshiwe ka mafoko fela. Jakobe 2:26 ya re: “Tumelo kwantle ga ditiro e sule.” Ee, re supa tumelo ya boammaaruri ka “ditiro” tse re di dirang. Tsela nngwe e ka yone re ka bontshang gore re dumela mo go Jesu ke ka go dira bojotlhe jwa rona go mo etsa e seng fela ka se re se buang mme gape le ka ditiro tsa rona.—Johane 13:15.
21Nna gone kwa moletlong wa ngwaga le ngwaga wa Sejo sa Morena sa Maitseboa. Mo maitseboeng a Nisane 14, 33 C.E., Jesu o ne a simolola moletlo mongwe o o kgethegileng o Baebele e o bitsang “dijo tsa maitseboa tsa Morena.” (1 Bakorintha 11:20; Mathaio 26:26-28) Moletlo ono gape o bidiwa Segopotso sa loso lwa ga Keresete. Jesu o ne a o tlhoma gore a thuse baaposetoloi ba gagwe le Bakeresete botlhe ba boammaaruri ba ba neng ba tla nna gone morago ga bone go nna ba gakologetswe gore ka loso lwa gagwe jaaka motho yo o itekanetseng, o ne a ba ntshetsa moya wa gagwe, kgotsa botshelo go nna thekololo. Jesu o ne a bua jaana ka moletlo ono: “Nnang lo dire seno e le go nkgopola.” (Luke 22:19) Go keteka Segopotso go re gakolola ka lorato lo logolo lo Jehofa le Jesu ba re bontshitseng lone ka thekololo. Re ka kgona go bontsha gore re anaanela thekololo eno ka go nna gone kwa moletlong wa ngwaga le ngwaga wa Segopotso sa loso lwa ga Jesu.*
22 Ruri thekololo eno e Jehofa a re neileng yone ke mpho e e botlhokwatlhokwa e re e filweng. (2 Bakorintha 9:14, 15) Mpho e e botlhokwa eno tota e ka solegela molemo le batho ba ba tlhokafetseng. Kgaolo ya 6 le ya 7 di tla tlhalosa gore seo se tla direga jang.
SE BAEBELE E SE RUTANG
- Jehofa o dirisa thekololo go golola batho mo boleong le mo losong.—Baefeso 1:7.
- Jehofa o ne a re naya thekololo ka go romela Morwawe yo o tsetsweng a le esi gore a tle go re swela.—1 Johane 4:9, 10.
- Thekololo e dira gore re bone boitshwarelo jwa maleo, re nne le segakolodi se se phepa le tsholofelo ya botshelo jo bo sa khutleng.—1 Johane 1:8, 9.
- Re bontsha gore re anaanela thekololo ka go ithuta go ya pele ka Jehofa, ka go dumela mo setlhabelong sa thekololo sa ga Jesu le ka go nna teng mo Sejong sa Morena sa Maitseboa.—Johane 3:16.
* Go bona tshedimosetso e e oketsegileng ka bokao jwa Sejo sa Morena sa Maitseboa, bona Dintlha Tse di Oketsegileng.
Dipotso Tsa Thuto
1, 2. (a) Ke eng se se dirang gore mpho e nne botlhokwa thata mo go wena? (b) Ke ka ntlha yang fa re ka bolela gore thekololo ke mpho e e botlhokwatlhokwa e o ka e newang?
3. Thekololo ke eng, mme re tshwanetse go tlhaloganya eng gore re kgone go anaanela botlhokwa jwa yone?
4. Botshelo jo bo itekanetseng e ne e le botshelo jo bo ntseng jang mo go Adame?
5. Baebele e kaya eng fa e re Adame o dirilwe “mo setshwanong sa Modimo”?
6. Adame o ne a latlhegelwa ke eng ka ntlha ya go tlola molao wa Modimo, mme bana ba gagwe ba ne ba amega jang?
7, 8. Lefoko thekololo le akaretsa dilo dife tse pedi?
9. Go ne go tlhokega thekololo e e ntseng jang?
10. Jehofa o ne a ntsha jang thekololo?
11. Motho a le mongwe fela o ne a ka nna jang thekololo ya batho ba le dimilionemilione?
12. Go boga ga ga Jesu go ne ga supa eng?
13. Thekololo e ne ya duelwa jang?
14, 15. Re tshwanetse go dira eng gore re ‘itshwarelwe maleo’?
16. Ke eng se se dirang gore re kgone go obamela Modimo ka segakolodi se se phepa, mme mosola wa segakolodi seo ke ofe?
17. Re tlile go bona masego afe ka ntlha ya go bo Jesu a re swetse?
18. Ke ka ntlha yang fa re tshwanetse go leboga Jehofa go bo a re file mpho eno ya thekololo?
19, 20. O ka bontsha ka ditsela dife gore o anaanela mpho ya Modimo ya thekololo?
21, 22. (a) Ke ka ntlha yang fa re tshwanetse go nna teng kwa moletlong wa ngwaga le ngwaga wa Sejo sa Morena sa Maitseboa? (b) Kgaolo ya 6 le ya 7 di tla tlhalosa eng?


text:
SETLHOGO SA KA FA NTLE
Tsala e e Molemo Ke e E Ntseng Jang?
KA Sedimonthole 25, 2010, mosadi mongwe wa dingwaga tse 42 kwa Boritane o ne a kwala mafoko a a bontshang gore o batla go ipolaya mo lefelong le le itsegeng thata la go ikgolaganya le ba bangwe mo Internet. Molaetsa wa gagwe o ne o utlwala e le wa motho a ikuela a kopa thuso. Le fa mosadi yono a ne a na le batho ba feta sekete ba go tweng ke ditsala mo Internet, ga go ope yo o neng a mo tswa thuso. Mapodise a ne a mo fitlhela a tlhokafetse letsatsi le le latelang. O ne a ipolaile ka go nwa dipilisi tse dintsi thata.
Gompieno ka ntlha ya thekenoloji ya sesheng re ka kgona go nna le batho ba go tweng ke ditsala ba le makgolokgolo kgotsa le e leng diketekete mo mafelong a Internet a go ikgolaganya le ba bangwe ka go tsenya maina a bone fela mo lenaaneng la rona la batho ba re ikgolaganyang le bone ka khomputara. Mme fa re setse re batla go fedisa botsala le mongwe wa bone, re phimola leina la gagwe fela mo lenaaneng la rona. Le fa go ntse jalo, tiragalo e e botlhoko ya mosadi wa kwa Boritane e gatelela ntlha nngwe e e tshosang—batho ba le bantsi ba sa ntse ba se na ditsala tsa boammaaruri. E bile tota, patlisiso nngwe ya bosheng e senotse gore le fa gone re na le ditsala tse dintsi go feta pele, palo ya ditsala tsa rona tsa boammaaruri e fokotsegile.
Fela jaaka batho ba le bantsi, o ka tswa o dumela gore go botlhokwa go nna le ditsala tse di molemo. Gape o ka tswa o lemoga gore go nna tsala ga se fela go tobetsa dikonotswana mo khomputareng kgotsa smartphone. O lebeletse eng mo tsaleng? O ka nna tsala e e molemo jang? Go tlhokega eng gore motho a nne le botsala jo bo nnelang ruri?
Ela tlhoko melaometheo e le menè e e latelang e e ka re kaelang mme o bone kafa kgakololo e e mosola ya Baebele e ka go thusang ka teng gore o nne motho yo batho ba bangwe ba ka batlang go nna tsala ya bone.
1. Bontsha Gore Ruri o a Amega
Botsala jwa mmatota bo tlhoka gore motho a bo a na le maikemisetso. Ka mafoko a mangwe, tsala e e molemo e ikutlwa e na le maikarabelo ka wena, e bile e amega tota ka wena. Mme gone loobabedi lo tlhoka go dira maitlamo ano e bile loobabedi lo tlhoka go dira ka natla le go itima dilo dingwe. Mme melemo ya gone e dira gore matsapa ano e se ka ya nna a lefela. Ipotse jaana, ‘A ke iketleeditse go dirisa maatla a me, nako ya me le dithoto tsa me gore ke thuse tsala ya me?’ Gakologelwa, e le gore o nne le tsala e e molemo, wena o tshwanetse go nna tsala e e molemo pele.
SE BATHO BA SE LEBELETSENG MO TSALENG
Irene: “Go nna le botsala go tlhoka nako e ntsi le tlhokomelo fela jaaka go lema tshingwana e ntle. Simolola ka gore wena ka bowena o nne tsala e e molemo. Bontsha bopelonomi le go amega ka ba bangwe go tswa pelong. Gape o iketleetse go dirisa nako ya gago fa tsala e go tlhoka.”
Luis Alfonso: “Batho ba metlha ya gompieno ba kgothaletsa go itseela kwa godimo e seng go amega ka ba bangwe. Ka jalo, go ama pelo fa motho a bontsha gore o amega ka wena mme a sa lebelela gore le wena o mo direle sengwe.”
BAEBELE YA RENG?
“Fela jaaka lo batla batho ba lo direla, ba direleng ka yone tsela eo. Itlwaetseng go aba, mme batho ba tla lo abela.” (Luke 6:31, 38) Fano Jesu o kgothaletsa go se nne pelotshetlha mme o kgothaletsa go nna pelotshweu ka tsela ya mmatota. Bopelotshweu jo bo ntseng jalo bo dira gore o nne le ditsala tse di molemo. Fa o tlhoafalela go thusa ditsala tsa gago mme o sa lebelela sepe mo go bone, go tla itiragalela fela gore ba go rate.
2. Nna le Mokgwa o Montle wa Puisano
Botsala jwa boammaaruri bo ka se gole fa lo sa buisane ka metlha. Ka jalo tlotla ka dilo tse lo di ratang loobabedi. Reetsa se tsala ya gago e batlang go se bua mme o tlotle tsela e a lebang dilo ka yone. Nako le nako fa go kgonega, mo akgole mme o mo kgothatse. Ka dinako tse dingwe tsala e ka tlhoka go newa kgakololo kgotsa le e leng kgalemelo mme go ka nna ga se ka ga nna motlhofo go dira jalo ka dinako tsotlhe. Le fa go ntse jalo, tsala e e ikanyegang e tla nna pelokgale go go lemotsha fa o dirile phoso e e masisi le go go naya kaelo ka botlhale.
SE BATHO BA SE LEBELETSENG MO TSALENG
Juan: “Tsala ya boammaaruri e tshwanetse ya kgona go ntsha maikutlo ka tshosologo mme e sa galefe fa o sa dumalane le yone.”
Eunice: “Ditsala tse ke di ratang thata ke tse di iketleetsang go ipha nako le nna le go ntheetsa, bogolo jang fa ke na le mathata.”
Silvina: “Ditsala tsa boammaaruri di tla go bolelela boammaaruri—le fa di itse gore bo tla go utlwisa botlhoko—ka gonne di go batlela se se molemo.”
BAEBELE YA RENG?
“Mongwe le mongwe o tshwanetse go nna bonako go utlwa, bonya go bua, bonya go shakgala.” (Jakobe 1:19) Ditsala tse di molemo di rata go reediwa. Mme fa e nna rona fela re buang, seo se ka ba naya kgopolo ya gore re tsaya maikutlo a rona a le botlhokwa go feta a bone. Ka jalo, reetsa ka kelotlhoko fa tsala nngwe e batla go go bolelela dilo tse e di akanyang le tse e tshwenyegang ka tsone. Mme o se ka wa kgopisega fa e go bolelela boammaaruri. Diane 27:6 ya re: “Dintho tse di bakwang ke moratiwa di a ikanyega.”
3. Se Lebelele Dilo Tse di sa Kgonegeng
Fa re ntse re atamalana le tsala, re simolola go bona makoa a yone. Ditsala tsa rona ga di a itekanela, mme le rona ga re a itekanela. Ka jalo, le ka motlha ga re a tshwanela go lebelela kgotsa go batla gore ditsala tsa rona di se ka tsa dira diphoso. Go na le moo, go molemo go anaanela se se molemo ka bone le go amogela gore ba tla dira diphoso.
SE BATHO BA SE LEBELETSENG MO TSALENG
Samuel: “Gantsi re lebelela gore batho ba bangwe ba dire dilo tse rona re ka se kgoneng go di dira. Fa re lemoga diphoso tsa rona le gore rona re tlhoka go itshwarelwa, go nna motlhofo gore re itshwarele ba bangwe.”
Daniel: “Amogela gore ditsala tsa gago di tla dira diphoso. Fa go nna le mathata, go molemo go a rarabolola ka bonako le go leka ka natla go a lebala.”
BAEBELE YA RENG?
“Rotlhe re kgotšwa makgetlo a le mantsi. Fa mongwe a sa kgotšwe mo lefokong, yono ke monna yo o itekanetseng, yo o kgonang go laola le mmele otlhe wa gagwe.” (Jakobe 3:2) Go lemoga ntlha eno ya botlhokwa go ka re thusa go amogela ditsala tsa rona ka makoa a bone. Mme seo se tla re letla go tlhokomologa diphosonyana le ditlhaelo tse di ka re serang. Baebele ya re: “Tswelelang lo itshokelana e bile lo itshwarelana lo gololesegile fa mongwe a na le lebaka la go ngongorega ka yo mongwe. . . . Mme, mo godimo ga dilo tseno tsotlhe, aparang lorato, gonne ke sebofo se se itekanetseng sa kutlwano.”—Bakolosa 3:13, 14.
4. Tsalana le Batho ba ba Farologaneng
Ke boammaaruri gore re tshwanetse go tlhopha gore re tsalana le bomang. Mme seo ga se kaye go tsalana fela le batho ba dingwaga tse di rileng kgotsa ba ba godisitsweng ka tsela e e rileng. Go kgatlhegela batho ba dingwaga tsotlhe, ba ditso le ditšhaba tsotlhe ruri go ka tokafatsa matshelo a rona.
SE BATHO BA SE LEBELETSENG MO TSALENG
Unai: “Go tsalana fela le dithaka tsa gago le batho ba ba ratang se o se ratang, go tshwana le go apara fela diaparo tsa mmala o o o ratang thata ka metlha. Le fa o ka tswa o rata mmala oo go le kana kang, nako nngwe o tla go tlapela.”
Funke: “Go nna le ditsala tse di farologaneng go nthusitse gore ke gole mo tlhaloganyong. Ke ithutile go dirisana sentle le batho ba dingwaga tsotlhe, ba ba godileng ka ditsela tse di sa tshwaneng mme seo se dirile gore ke nne botsalano go feta pele mme ke tlwaele batho ka bonako. Mme ruri ditsala tsa me di anaanela seo.”
BAEBELE YA RENG?
“Jalo, e le go duela ka tsela e e tshwanang—ke bua jaaka ke bua le bana—le lona, pitlologang.” (2 Bakorintha 6:13) Baebele e re kgothaletsa go tsalana le batho ba mefuta yotlhe. Go dira jalo go ka dira gore botshelo jwa gago bo nne monate le gore o ratwe ke batho ba bangwe.


text:
A Baebele e Dumelela Batho go Tlhala?
Karabo ya Baebele
Baebele e dumelela batho go tlhala. Le fa go ntse jalo, Jesu o ne a tlhalosa lebaka le le lengwe fela le motho a ka tlhalang ka lone, ka go re: “
Le fa e le mang yo o tlhalang mosadi wa gagwe, fa e se ka lebaka la kgokafalo [tlhakanelodikobo ya batho ba ba sa nyalanang], mme a nyala yo mongwe o dira boaka.”—Mathaio 19:9.
Modimo o ila tlhalo e e dirwang ka tsietso. O tla dira gore ope fela yo o tlogelang molekane wa gagwe ka boferefere a ikarabelele ditiro tsa gagwe, segolobogolo fa motho a dira jalo gore a tle a nyale molekane o sele.—Malaki 2:13-16; Mareko 10:9.


text:
Tobane
Tobane ke motsana oo mo botlhaba jwa lefatshe la Botswana o ka tshwara sekgele se se masome a mabedi go tsweng mo toropong ee epang kopore/nikile ya Selebi-Phikwe. O 21° 57' 0" kwa borwa, 27° 54' 0" kwa botlhaba[1]. Motsana o o nale tsela ya sekonotere e e tswelang ko toropong e. Noka e tona e bidiwang Motloutse e feta ka motsana o kwa ntheng ya bokone botlhaba. Motsana o o nale ditlamelo tse dintsi jaaka metsi aa phepa go tswa letlamong la Shashe, motlakase,kgokelelo ya megala ya letlheka ka ba kompone ya Orange, Bemobile le Mascom. Gape e na le ditirelo tsa megala ya mo ntlong go tsweng kwa kompone ya megala ya Botswana. Go nale kokelwana, sekolo se se botlana le se segolwana. Palo ya batho e ka nna sekete makgolo a ferang bongwe le masome a mabedi le botlhano. [2]
Dipadi tse dingwe.[baakanya | edit source]
Coordinates: 21°57′S 27°54′E / 21.950°S 27.900°E
[[Category: Mafelo a a nang le batho ba bantsi mo Botswana]]


text:
KGAOLO YA LESOMETHARO
Tsela e Modimo a Lebang Botshelo ka Yone
Modimo o leba botshelo jang?
Modimo o leba jang go senya mpa?
Re bontsha jang gore re tlotla botshelo?
1. Ke mang yo o bopileng dilo tsotlhe tse di tshelang?
“JEHOFA ke Modimo ka boammaaruri. Ke Modimo yo o tshelang,” go ne ga bolela jalo moporofeti Jeremia. (Jeremia 10:10) Mo godimo ga moo, Jehofa Modimo ke Mmopi wa dilo tsotlhe tse di tshelang. Dibopiwa tsa legodimo di mmaka jaana: “O bopile dilo tsotlhe, mme ka ntlha ya thato ya gago di ne tsa nna gone e bile di ne tsa bopiwa.” (Tshenolo 4:11) Kgosi Dafide o ne a bolela jaana mo pineng ya pako e a neng a e opelela Modimo: “O na le motswedi wa botshelo.” (Pesalema 36:9) Seno se raya gore botshelo ke mpho e e tswang kwa Modimong.
2. Modimo o dirile eng go re thusa go tswelela re tshela?
2 Gape, Jehofa ke ene a dirang gore re tswelele re tshela. (Ditiro 17:28) Ke ene a re nayang dijo tse re di jang, metsi a re a nwang, moya o re o hemang le lefatshe le re nnang mo go lone. (Ditiro 14:15-17) Jehofa o dirile seno ka tsela e e dirang gore botshelo bo nne monate. Mme gore re itumelele botshelo ka botlalo, re tshwanetse go ithuta melao ya Modimo le go e ikobela.—Isaia 48:17, 18.
GO BONTSHA GORE RE TLOTLA BOTSHELO
3. Modimo o ne a leba jang go bolawa ga ga Abele?
3 Modimo o batla gore re tlotle botshelo—jwa rona le jwa ba bangwe. Ka sekai, mo motlheng wa ga Adame le Efa, morwa wa bone e bong Kaine o ne a galefela monnawe e bong Abele fela thata. Jehofa o ne a tlhagisa Kaine gore bogale jwa gagwe bo ne bo ka felela ka gore a dire boleo jo bo masisi. Kaine o ile a tlhokomologa tlhagiso eo. O ne ‘a tlhasela Abele monnawe mme a mmolaya.’ (Genesise 4:3-8) Jehofa o ne a otlhaela Kaine go bolaya monnawe.—Genesise 4:9-11.
4. Mo Molaong wa ga Moshe, Modimo o ne a gatelela jang tsela e e tshwanetseng ya go leba botshelo?
4 Diketekete tsa dingwaga moragonyana, Jehofa o ne a naya batho ba Iseraele melao go ba thusa gore ba mo direle ka tsela e a e amogelang. E re ka ba ne ba newa melao eno ka moporofeti Moshe, ka dinako tse dingwe e bidiwa Molao wa ga Moshe. Karolo nngwe ya Molao wa ga Moshe e ne e re: “O se ka wa bolaya motho.” (Duteronome 5:17) Seno se ne se bontsha Baiseraele gore Modimo o tsaya botshelo jwa motho bo le botlhokwa le gore batho le bone ba tshwanetse go tsaya botshelo jwa ba bangwe bo le botlhokwa.
5. Re tshwanetse go leba go senya mpa jang?
5 Go tweng ka botshelo jwa ngwana yo a iseng a tsalwe? Go ya ka Molao wa ga Moshe, go ne go sa siama go bolaya ngwana yo a neng a sa ntse a le mo popelong ya ga mmaagwe. Ee, tota le botshelo jwa ngwana yo a iseng a tsalwe bo botlhokwa thata mo go Jehofa. (Ekesodo 21:22, 23; Pesalema 127:3) Seno se raya gore go senya mpa ga go a siama.
6. Ke ka ntlha yang fa re sa tshwanela go tlhoa batho ba bangwe?
6 Go tlotla botshelo go akaretsa go leba batho ba bangwe ka tsela e e siameng. Baebele ya re: “Mongwe le mongwe yo o tlhoileng mokaulengwe wa gagwe ke mmolai, mme lo a itse gore ga go na mmolai ope yo botshelo jo bo sa khutleng bo ntseng mo go ene.” (1 Johane 3:15) Fa e le gore re batla go bona botshelo jo bo sa khutleng, ga re a tshwanela go tlhoa batho ba bangwe gotlhelele, ka gonne letlhoo ke lone le gantsi le bakang thubakanyo. (1 Johane 3:11, 12) Go botlhokwa gore re ithute go ratana.
7. Ke mekgwa efe e e bontshang go sa tlotle botshelo?
7 Go tweng ka go tlotla botshelo jwa rona ka namana? Gantsi batho ga ba batle go swa, le fa go ntse jalo ba bangwe ba ipaya mo kotsing ya go swa ka ntlha ya ditiro dingwe tsa go ijesa menate. Ka sekai, batho ba le bantsi ba goga motsoko, matekwane kgotsa ba dirisa diokobatsi fela gore ba itlose bodutu. Dilo tse di ntseng jalo di senya mmele e bile gantsi di bolaya batho ba ba di dirisang. Motho yo o dirisang dilo tseno ga a lebe botshelo bo le boitshepo. Ditiro tse di ntseng jalo ga di phepa mo matlhong a Modimo. (Baroma 6:19; 12:1; 2 Bakorintha 7:1) Re tshwanetse go tlogela mekgwa e e ntseng jalo gore re tle re kgone go direla Modimo ka tsela e a e amogelang. Le fa go ka tswa go se motlhofo go dira jalo, Jehofa a ka re naya thuso e re e tlhokang. E bile o anaanela maiteko a re a dirang a go bontsha gore re leba botshelo jwa rona e le mpho e e tlhwatlhwakgolo e e tswang kwa go ene.
8. Ke ka ntlha yang fa re tshwanetse go ela tlhoko gore re tshela ka tsela e e sireletsegileng ka dinako tsotlhe?
8 Fa e le gore re tlotla botshelo, re tla ela tlhoko gore re tshela ka tsela e e sireletsegileng ka dinako tsotlhe. Ga re kitla re nna botlhaswa ka botshelo jwa rona e bile ga re kitla re bo tsenya mo kotsing fela ka ntlha ya go bo re batla go ijesa monate. Re tla ela tlhoko gore re se ka ra kgweetsa dikoloi tsa rona botlhaswa le gore re se ka ra tsenela metshameko e e tletseng thubakanyo kgotsa e e kotsi. (Pesalema 11:5) Molao wa Modimo o o neng o neetswe Iseraele wa bogologolo o ne o re: “Fa go direga gore o age ntlo e ntšha [e e nang le borulelo jo bo sephaphathi], o direle borulelo jwa gago lobotana lo lo thekeletsang [kgotsa lobotana lo lo khutshwane], gore o se ka wa tlisetsa ntlo ya gago molato wa madi ka gonne mongwe yo o wang a ka nna a wa mo go yone.” (Duteronome 22:8) Go dumalana le molaomotheo ono, ela tlhoko gore dilo tse di tshwanang le ditepisi mo ntlong ya gago di mo boemong jo bo siameng gore ope a se ka a kgopiwa, a wa mme a bo a gobala thata. Fa o na le koloi, ela tlhoko gore ga e kotsi fa o e kgweetsa. O se ka wa letla ntlo kgotsa koloi ya gago e nna kotsi mo go wena kgotsa mo go ba bangwe.
9. Fa e le gore re tlotla botshelo, re tla tshwara diphologolo jang?
9 Go tweng ka botshelo jwa diphologolo? Le jone bo boitshepo thata mo Mmoping. Modimo o letla gore diphologolo di bolawe gore di jewe le go dira diaparo ka matlalo a tsone kgotsa gore di se ka tsa tlhagisetsa batho kotsi. (Genesise 3:21; 9:3; Ekesodo 21:28) Le fa go ntse jalo, ga go a siama go tshwara diphologolo ka tsela e e setlhogo kgotsa go itlosa bodutu ka go di bolaya e bile fa re dira jalo, seno se tla bo se bontsha gore ga re tseye botshelo bo le boitshepo gotlhelele.—Diane 12:10.
GO TLOTLA MADI
10. Modimo o ne a bontsha jang gore go na le tsela e botshelo le madi di amanang ka yone?
10 Fa Kaine a sena go bolaya monnawe e bong Abele, Jehofa o ne a mo raya a re: “Madi a ga monnao a goela kwa go nna go tswa mo mmung.” (Genesise 4:10) Fa Modimo a ne a bua ka madi a ga Abele, o ne a bua ka botshelo jwa gagwe. Kaine o ne a fedisitse botshelo jwa ga Abele, mme o ne a tshwanetse go otlhaelwa seo. Go ne go ntse jaaka e kete madi, kgotsa botshelo jwa ga Abele, bo ne bo goela kwa go Jehofa gore a bo atlholele. Morago ga Morwalela wa motlha wa ga Noa, go ne ga bontshiwa gape kafa botshelo le madi di amanang ka gone. Pele ga Morwalela, batho ba ne ba ja maungo fela, merogo, dijo tsa ditlhaka le manoko. Mme morago ga Morwalela, Jehofa o ne a raya Noa le bomorwawe a re: “Phologolo nngwe le nngwe e e tsamayang e e tshelang e ka nna ya nna dijo tsa lona. Jaaka go ntse ka dimela tse di tala, ke di lo naya tsotlhe.” Le fa go ntse jalo, Modimo o ne a ba beela thibelo e e reng: “Fela nama e e nang le moya wa yone [kgotsa botshelo]—madi a yone—lo se ka lwa e ja.” (Genesise 1:29; 9:3, 4) Go bonala sentle gore mo go Jehofa, botshelo jwa setshedi le madi a sone di amana fela thata.
11. Modimo o ne a iletsa eng ka madi go tloga fela mo motlheng wa ga Noa?
11 Re bontsha gore re tlotla madi ka go se a je. Mo Molaong wa ga Moshe o Jehofa a neng a o naya Baiseraele, o ne a ba laela a re: “Fa e le motho ope . . . yo e reng fa a tsoma a ba a tshwara phologolo ya naga kgotsa nonyane e e ka jewang, foo a a tsholole madi a yone a a bipe ka lorole . . . ke ne ka raya bomorwa Iseraele ka re: ‘Lo se ka lwa ja madi a nama ya mofuta ope fela.’” (Lefitiko 17:13, 14) Taelo ya Modimo ya gore madi a phologolo a se ka a jewa, e la ntlha e neng ya newa Noa dingwaga di ka nna 800 pelenyana, e ne e sa ntse e dira. Go ne go ka se ka ga tsoga dipotso malebana le gore Jehofa o ne a leba jang kgang eno ya madi: Batlhanka ba gagwe ba ne ba ka ja nama ya phologolo mme e seng madi a yone. Ba ne ba tshwanetse go tshololela madi a yone mo mmung—mo go neng go tshwana le gore ba ne ba busetsa botshelo jwa phologolo eo kwa Modimong.
12. Ke taolo efe ka madi e e sa ntseng e dira le gompieno e moya o o boitshepo o neng wa e ntsha mo lekgolong la ntlha la dingwaga?
12 Bakeresete ba neilwe taelo e e tshwanang le eo gompieno. Baaposetoloi le banna ba bangwe ba ba neng ba eteletse balatedi ba ga Jesu pele mo lekgolong la ntlha la dingwaga ba ne ba kopana mmogo go tla go dira tshwetso ya gore ke ditaelo dife tse di neng di tshwanetse go ikobelwa ke botlhe mo phuthegong ya Bokeresete. Ba ne ba dira tshwetso e e latelang: “Moya o o boitshepo le rona ka borona re bone go le molemo go se lo okeletse mokgweleo o mongwe, fa e se dilo tseno tse di tlhokegang, go nna lo ithiba mo dilong tse di isediwang medingwana ditlhabelo le mo mading le mo dilong tse di kgamilweng [go sa tshololwa madi a phologolo] le mo kgokafalong.” (Ditiro 15:28, 29; 21:25) Ka jalo, re tshwanetse go ‘nna re ithibile mo mading.’ Mo matlhong a Modimo, go dira jalo go botlhokwa fela jaaka go ithiba mo kobamelong ya medingwana le mo boitsholong jo bo maswe jwa tlhakanelodikobo.
13. Tlhalosa sekai se se bontshang gore go ithiba mo mading gape go akaretsa le go se tshelwe madi.
13 A taelo ya go ithiba mo mading e akaretsa le go ithiba mo go tshelweng madi? Ee. Ka sekai: A re re ngaka e go laela gore o se ka wa nwa bojalwa. A seno se tla bo se raya gore le fa o sa bo nwe, o ka nna wa itlhaba lomao wa bo tsenya mo mmeleng wa gago ka ditshika? Nnyaa! Ka tsela e e tshwanang, go ithiba mo mading go raya gore re se ka ra a tsenya mo mmeleng wa rona ka tsela epe fela. Ka jalo, taelo ya go ithiba mo mading e raya gore re se ka ra letla ope go re tshela madi ka go a tsenya mo mmeleng wa rona ka ditshika.
14, 15. Fa dingaka di re molwetse o tshwanetse go tshelwa madi, o tla tsibogela seo jang mme ka ntlha yang?
14 Go tweng fa e le gore Mokeresete o gobetse thata kgotsa o tlhoka go dirwa karo nngwe e e masisi? A re re gongwe dingaka di mo raya di re o tshwanetse go tshelwa madi, go seng jalo o tla swa. Gone ke boammaaruri gore Mokeresete ga a kitla a batla go swa. E re ka a tla bo a batla go boloka mpho e e molemo ya botshelo e a e neilweng ke Modimo, o tla amogela kalafi ya mofuta mongwe o sele e go sa dirisiweng madi mo go yone. O tla rata gore dingaka di mo alafe fa e le gore di kgona go dira jalo mme di mo neye melemo mengwe mo boemong jwa go mo tshela madi.
15 A Mokeresete a ka tlola molao wa Modimo fela gore a tswelele a tshela lobakanyana mo tsamaisong eno ya dilo? Jesu o ne a re: “Le fa e le mang yo o batlang go boloka moya wa gagwe [kgotsa botshelo] o tla mo latlhegela; mme le fa e le mang yo o latlhegelwang ke moya wa gagwe ka ntlha ya me o tla o bona.” (Mathaio 16:25) Ga re batle go swa. Mme fa re ka leka go boloka botshelo jwa rona jwa gone jaanong ka go tlola molao wa Modimo, re tla bo re ipaya mo kotsing ya go latlhegelwa ke botshelo jo bo sa khutleng. Ka jalo, go molemo gore re ikanye molao o o siameng wa Modimo, ka tsholofelo e e feletseng ya gore le fa re ka swa re bolawa ke sepe fela, Moneibotshelo wa rona o tla re gakologelwa ka nako ya tsogo ya baswi a bo a re busetsa mpho eo e e molemo ya botshelo.—Johane 5:28, 29; Bahebera 11:6.
16. Batlhanka ba Modimo ba ititeile sehuba ka botlalo gore ba tla dira eng malebana le madi?
16 Gompieno, batlhanka ba ba ikanyegang ba Modimo ba ititeile sehuba ka botlalo gore ba tla ikobela taelo ya gagwe e e malebana le madi. Ga ba kitla ba ja madi le fa a ka tswa a le mo sebopegong sefe. E bile ga ba kitla ba itetla go alafiwa ka madi. * Ba tlhomamisegile sentle gore Motlhodi wa madi o a itse gore ke eng se se ka ba solegelang molemo. A wena o a dumela gore go ntse jalo?
TSELA E LE YOSI FELA E MADI A TSHWANETSENG GO DIRISIWA KA YONE
17. Kwa Iseraele wa bogologolo, tsela e le nngwe fela e Jehofa Modimo a neng a e amogela e madi a neng a tshwanetse go dirisiwa ka yone e ne e le efe?
17 Molao wa ga Moshe o ne wa gatelela tsela e le nngwe fela e e tshwanetseng e madi a ka dirisiwang ka yone. Jehofa o ne a ntsha taelo e e latelang malebana le tsela e a neng a batla Baiseraele ba mo obamela ka yone: “Moya [kgotsa botshelo] wa nama o mo mading, mme nna ka bonna ke a lo beetse mo sebesong gore lo direle meya ya lona tetlanyo, ka gonne madi ke one a dirang tetlanyo.” (Lefitiko 17:11) Fa Baiseraele ba leofa, ba ne ba ka bona boitshwarelo ka go isa phologolo tshupelo ba bo ba kgatsa madinyana mangwe a yone mo sebesong kwa motlaaganeng kgotsa moragonyana kwa tempeleng ya Modimo. Eno e ne e le yone fela tsela e madi a neng a tshwanetse go dirisiwa ka yone fa go ne go dirwa ditlhabelo tse di ntseng jalo.
18. Go tshololwa ga madi a ga Jesu go ka re tlisetsa melemo le masego afe?
18 Bakeresete ba boammaaruri ga ba tlhole ba le kafa tlase ga Molao wa ga Moshe mme ka jalo ga ba ntshe ditlhabelo ka diphologolo ba bo ba kgatsha madi a diphologolo tseo mo sebesong. (Bahebera 10:1) Le fa go ntse jalo, go dirisiwa ga madi mo sebesong mo metlheng eo ya Iseraele wa bogologolo go ne go tshwantshetsa setlhabelo se se molemolemo sa Morwa Modimo, e bong Jesu Keresete. Jaaka fa re ithutile mo Kgaolong ya 5 ya buka eno, Jesu o ne a re ntshetsa botshelo jwa gagwe ka go dira gore madi a gagwe a tshololwe gore e nne setlhabelo. Morago ga moo o ne a tlhatlogela kwa legodimong mme a fitlha a naya Modimo gangwe fela boleng jwa madi a gagwe a a tsholotsweng. (Bahebera 9:11, 12) Seno se ne sa dira gore re bone boitshwarelo jwa maleo mme sa re bulela tsela ya go bona botshelo jo bo sa khutleng. (Mathaio 20:28; Johane 3:16) Go dirisiwa ga madi ka tsela e e ntseng jalo go ile ga nna mosola tota! (1 Petere 1:18, 19) Re ka kgona go bolokwa fa fela re dumela mo setlhabelong sa madi a a tsholotsweng a ga Jesu.
19. Re tshwanetse go dira eng gore re nne “phepa mo mading a batho botlhe”?
19 Re leboga Jehofa Modimo fela thata ka ntlha ya mpho eno ya botshelo e a re neileng yone! A seo ga se a tshwanela go re rotloetsa gore re bolelele ba bangwe ka tshono e ba nang le yone ya go bona botshelo jo bo sa khutleng ka go dumela mo setlhabelong sa ga Jesu? Go amega ka matshelo a batho ba bangwe go tla re tlhotlheletsa gore re dire jalo ka tlhagafalo le ka tlhoafalo. (Esekiele 3:17-21) Fa re diragatsa boikarabelo jono ka tlhoafalo, re tla kgona go bua jaana jaaka go ile ga bua moaposetoloi Paulo: “Ke phepa mo mading a batho botlhe, gonne ga ke a ithiba go lo bolelela boikaelelo jotlhe jwa Modimo.” (Ditiro 20:26, 27) Go bolelela batho ka Modimo le ka maikaelelo a gagwe ke tsela e e molemolemo e re bontshang ka yone gore re tlotla botshelo le madi fela thata.
^ ser. 16 Go bona tshedimosetso e e oketsegileng ya se se ka dirwang mo boemong jwa go tshelwa madi, bona tsebe 13-17 ya boroutšhara jwa setlhogo se se reng Madi A Ka Boloka Botshelo jwa Gago Jang? e e gatisitsweng ke Basupi ba ga Jehofa.


text:
DINTLHA TSE DI OKETSEGILENG
Lebaka La go Bo Bakeresete ba Boammaaruri ba sa Dirise Sefapaano mo Kobamelong
DIMILIONEMILIONE tsa batho di rata sefapaano e bile di a se tlotla. The Encyclopædia Britannica e bitsa sefapaano e re ke “selo sa konokono se se bontshang gore kereke ke ya Bokeresete.” Le fa go ntse jalo, Bakeresete ba boammaaruri ga ba dirise sefapaano mo kobamelong. Ka ntlha yang?
Lebaka la botlhokwa ke gore Jesu Keresete ga a swela mo sefapaanong. Lefoko la Segerika le gantsi le ranolwang ka go re “sefapaano” ke stau·ros′. Le raya fela “pale e e tlhamaletseng kgotsa kota.” The Companion Bible e bolela jaana: “Lefoko [Stau·ros′] ga go na mo le rayang magong a mabedi a a fapaantsweng ka tsela epe fela. . . . Ga go na sepe mo Segerikeng sa [Tesetamente e Ntšha] se se bontshang gore go ne go dirisitswe magong a mabedi a a fapaantsweng.”
Mo ditemaneng di le mmalwa, bakwadi ba Baebele ba dirisa lefoko le lengwe fa ba bua ka selo se Jesu a neng a bolaelwa mo go sone. Ke lefoko la Segerika e leng xy′lon. (Ditiro 5:30; 10:39; 13:29; Bagalatia 3:13; 1 Petere 2:24) Lefoko leno le raya fela “legong” kgotsa “letlhokwa, molamu kgotsa setlhare.”
Buka e e bidiwang Das Kreuz und die Kreuzigung (Sefapaano le go Bapolwa) e e kwadilweng ke Hermann Fulda e bolela jaana fa e tlhalosa lebaka la go bo gantsi go ne go dirisiwa kota fela e e tlhamaletseng go bolaela batho mo go yone: “Ditlhare di ne di sa fitlhelwe gongwe le gongwe mo mafelong a a neng a tlhophiwa gore go bolaelwe batho mo go one. Ka jalo, go ne go tsewa mosipuri fela o bo o tlhomelwa fa fatshe. Dinokwane di ne di bofelelwa kgotsa di kokotelwa mo go one gantsi diatla tsa tsone di isitswe kwa godimo, dinao di lepeletse.”
Le fa go ntse jalo, bosupi jo bo tlhatswang pelo thata bo tswa mo Lefokong la Modimo. Moaposetoloi Paulo a re: “Keresete o ne a re golola ka theko mo phutsong ya Molao ka go nna phutso mo boemong jwa rona, ka gonne go kwadilwe ga twe: ‘Go hutsegile motho mongwe le mongwe yo o pegilweng mo koteng [“setlhare,” King James Version].’” (Bagalatia 3:13) Paulo fano o nopola Duteronome 21:22, 23, e e buang fela ka kota, e seng ka sefapaano. E re ka go bolawa ga motho jalo go ne go raya gore o ‘hutsegile,’ go ne go se kitla go tshwanela gore Bakeresete ba kgabise matlo a bone ka ditshwantsho tsa go bapolwa ga ga Jesu.
Ga go na sepe se se bontshang gore dingwaga di le 300 tsa ntlha morago ga loso lwa ga Keresete, batho ba ba ipolelang gore ke Bakeresete ba ne ba dirisa sefapaano mo kobamelong. Le fa go ntse jalo, mo lekgolong la bonè la dingwaga, Mmusimogolo wa moheitane e bong Constantine o ne a sokologela mo Bokereseteng jwa botlhanogi mme a rotloetsa gore batho ba dirise sefapaano go bontsha gore ke Bakeresete tota. Le fa maikaelelo a ga Constantine e ka tswa e ne e le afe, sefapaano se ne se sa amane ka gope le Jesu Keresete. Boammaaruri ke gore sefapaano se simologile kwa boheitaneng. New Catholic Encyclopedia e bolela jaana: “Sefapaano se a fitlhelwa mo dinakong tsa pele ga motlha wa Bokeresete le mo dinageng tse e seng tsa Bokeresete.” Dibuka dingwe tse di farologaneng di amanya sefapaano le go obamela dilo tsa tlholego le dingwao tsa boheitane tsa tlhakanelodikobo.
Ke ka ntlha yang he fa batho ba ile ba rotloediwa go dirisa setshwantsho seno sa boheitane? Go bonala e ne e le go dira gore go nne motlhofo gore baheitane ba amogele se se neng se bidiwa Bokeresete. Le fa go ntse jalo, Baebele e kgala go obamelwa ga setshwantsho sepe fela sa boheitane. (2 Bakorintha 6:14-18) Gape, Dikwalo di iletsa go obamelwa ga mefuta yotlhe ya kobamelo ya medingwana. (Ekesodo 20:4, 5; 1 Bakorintha 10:14) Ka jalo, go a utlwala go bo Bakeresete ba sa dirise sefapaano mo kobamelong. *
^ ser. 1 Go bona motlotlo o o oketsegileng ka sefapaano, bona ditsebe 351-355 tsa buka ya Go Fetolana ka Dikwalo, e e gatisitsweng ke Basupi ba ga Jehofa.


text:
Batsee
(This page's format needs to be reviewed. You can help by editing it.)
GO SENYEGELWA KE BOIMANA
[0] [1] [2]
Go senya bomana go ka tlhalosiwa fa ele go khutisa boimana ka go ntsha losea mo popelong pele ga nako ya lone ya go tsholwa. Go senyega gwa boimana go gabedi:boimana bo ka senyega ka peleego bo senyegang e le ka peleego fa jo bongwe e le go ntsha losea mo sebopelong sa mme ka itetlo. Setlhogo sa gosenyega ga boimana se remeletse thata mo go senyegeng ga boimana jwa batho gona le diphologolo.
Mo mafatsheng aa tlhabologileng go khutisa boimana ka fa molaong ke ngwe tsela ya go dibela botsogo jwa mme mo diphatseng. Dikete tse di masome a supa(70 thousand) tsa dintsho tsa bomme ba ba khutisang boimana ka metlhale e e sa babalesegang di gatisiwa ngwaga le ngwaga mafatshe otlhe ga mmogo le dipalo tsa dikete kete tse tlhano(5 million) tsa bomme ba ba felelang bana le bogole. Palo ya bomme ba ba senyegelwang ke boimana ngwaga le ngwaga go akarediwa le ba ba senyegelwang ka ga molaong e ka tshwara dikete kete tse di masome a mane le bobedi (42 million),fa mo go tsone dikete kete tse di masome a mabedi(20 million) ele tsa ba ba khutisang boimana ka itetlo mafatshe otlhe ka bophara. Forty percent of the world's women are able to access therapeutic and elective abortions within gestational limits.[10]
Tshenyo ya boimana e eseng kaga molao go lobaka e diragala ka go bo e kukeletswa ke metlhale e mentsi e tshwana le bo go dirisadi tlhatsana tsa kalafi, di dirisiwa tse di loweditsweng, le mengwe metlhale ya setso. Segompieno se dirisa loaro le melemo go senya boimana. Kanoko ya go senya boimana e farologana thata mo mafatsheng ka ntlha ya dipharologano tsa di tumelo, teseletso/melao, ditiragalo le dingwao. Mo lefatsheng ka bophara go tlwaelesegile e bile setshaba se kgaogane ka bogare ka go tlhoka kutlwisisano ka tsamiso le melawan ya tshenyo boimana. The incidence of abortion has declined worldwide as access to family planning education and contraceptive services has increased.[12]
MEFUTA YA GO SENYEGELWA KE BOIMANA Go senyega ga boimana ka itetlo Go senyega ga boimana mo mafatshe fatshe go ka tshwara dikete kete tse makgolo a mabedi le botlhano (205 million). ).Bontsi jwa dipalo tse di gatisewang,go gatisewa tshenyo ya boimana ka itetlo . Boimana bo ka senngwa ka ditsela dile mmalwanyana. Tsela ya go ka senya boimana e laolwa ke losea lolo mo popelong gore le botona bo kae. Fa e mengwe metlhale e ka dirisiwa ka go bo molao o letile gore boimana bo sengwe, kgotsa ele ka ga tumelo,bongaka jwa sekgoa le molwetse ba ka rutuetsa go dirolola boimana.
Boimana bo ka dirololwa go lebilwe mabaka a tshwana le bo kalafi le itetlo. Tirilolo ya boimana mabapi le tsa kalafi e direlwa go boloka botshelo jwa mmelegi mo diphatseng di tshwana le bo go latlhegelwa ke tlhaloganyo le bogole. Boimana bo ka tlhalosiwa fa e le jwa itetlo fa mme oa dumalane kgotsa a batla gore khutiso ya boimana e diragale.
Go senyega ga boimana ka peleego [24] Go senyega ga boimana ka peleego ke bokhutlo jwa boimana jo bo diragalang e se ka maikaelelo. Tiragalo e e diragala mo go bomme ba ba itsholofetseng ka lobaka lwa dibeke dile masome a mabedi (20) go ya kwa go masome a mabedi le bobedi (22). Boimana jo bofelang morago ga dibeke tse masome a mararo le bosupa,losea lwa tleng lo bitswa go twe ke ngwana yo tshotsweng pele ga nako. Fa ngwana a tlhokafaletse mo popelong o bitswa go twe ke stillborn ka puo ya sekgoa Fa motho wa mme a khubame pele ga nako kgotsa a tlhokafaletswe ke losea lo sale mo popelong ga a bitswe go twe o senyegetswe le fa ka nako dingwe re bitsa jalo.
Dipalo di ka tshwara 30% go ya kwa go 50% tsa bomme ba ba senyegelwang go ese go lemosege.
Go sa kopaneng sentle gwa peo ya rre le lee la mme kengwe ya dilo tse di bakang tshenyego ya boimana jo bo diragalng mo dikgweding/dibekeng tsa ntlha. Go senyega ga boimana ka peleego go ka bakwa ke kutlobotlhoko e e feteletseng, mme fa boimana bo senyegile ka ntlha ya go tshwenyega ga maikutlo mo go feteletseng (go bala bala ka pelo) go ka tlhalosiwa fa ele tshenyego ya boimana e e diragetseng ka itetlo.
Mokgwa wa go senya boimana ka itetlo
KALAFO [49]
Abortifacients ke di drugs tse di dirisiwang go senya boimana ke ba bongaka jwa sekgoa. Ka ngwaga wa 2005 go gatisetswe palo tse 13% tsa go senyega ga boimana tse di eleng tsa oketsega go ya kwa go 17% ko lefatsheng la USA. Palo ya bomme ba ba dirisetseng melemo go senya boimana ba sa dirise loaro ke 92% . fa go diragetse gore melemo e retelelwe ke go senya boimana loaro lo ka dirisiwa go tsweledisa tema.
LOARO
Go khutisa boimana ka go dira vacuum abortion go siame thata mo dibekeng tsa ntlha tse di lesome. Go senya boimana ka go goga losea mo popelong go dirisiwa syringe go bitswa go twe ke MVA.EVA ke tiriso ya motakase go ntsha losea mo popelong.dilo tse pedi tse di farologangwa ke gore MVA e ka dirisiwa mo dibekeng tsa ntlha tse mme a itshologetseng ka tsone. D&E e dirisetswa go senya boimana morago ga dibeketse di lesome le botlhano. D&E e bereka ka go bula popelo ya motho wa mme.
Mekgwa e mengwe
Mekgwa e mengwe ya go ka senya boimana e akaretsa bo go dirisa mewa e maswe e tshwane le bogo itaya mpa ya mme yo o itsholofetseng ka motshe, fa e mengwe e akaretsa bo go tsenya lomao mo popelong
[80]
Polokesego Bodiphatsa jwa go senya boimana bo laolwa ke tsela e boimana bo sentsweng ka teng, gore a bo dibelesegile kgotsa ga boa dibelesega. Lephatla la WHO le tlhalosa fa go senya boimana mo go sa babalesegang go dirwa ke batho ba ba sa rutegang mme ebile ba dirisa di tsompelo tse di borai thata. Go khutisa boimana mo mafatsheng aa tlhabologile go dibelsegile thata go fetisa go dibela ngwana ka nako ya pelegi . dintsho tse di bakwang ke go senyegelwa ke boimana di oketsega go ya ka lobaka lo motho wa mme a itshologetseng ka lone, di fokotsega morago ga sebaka sa dibeke dile masome a mabedi le bongwe. Go dirisa loaro la Vacuum aspiration mo dibekeng tsa ntlha tsa boimana ke ngwe tsela e e babalesegileng ka go bo go sena di kgoreletse tse di kalo. Melemo e thusa thata mo malatsing a le masome a mane le borobabobedi a ntlha a boimana go ya kwa go a masome a le boraro, lefa go na le kgonagalo e ntshi ya gore e palelwe ke go senya boimana mo go feletsang go baka tiriso ya loaro. Tiriso ya melemo e na le ditlhabi tse dintshi thata. Bodiphatsa jwa go ka tsenwa ke malwetsi a setlha kantlha ya tiriso ya melemo go senya boimana e ko tlase gona le fa o dirisa loaro,lemororo dintsho dile nne di nkele tsa diragala morago ga go 1.khutisa boiman ka go dirisa melemo Palo e e gatisiwang ngwaga le ngwaga ya dikgobalo le dintsho tse di bakwang ke go khutisa boimana mo go sa babalesegang e ka tshwara dikete kete tse di masome a mabedi, fa bontshi jwa tsone bo diragala mo mafatsheng a itsholelo e e kwa tlase. Molao o o tlhomamisitsweng mababi le go senya boimana o thusa thata mo go lwantsheng tshenyo boimana e e sa babalesegang.
KANKERE YA LEBELE [125] Makgotlana mangwe a supile fa go senyegelwa ke boimana go nyalana thata le Bolwetse jwa kankere ya lebele. Ba tlhalositse gore go kgoreletse lebele go amusa go dira gore gonne le masalela a dikarolonyana tse dinye tsa setshedi mo mmeleng a a felelang a ipopa go nna kankere mo lebeleng. Le fa go ntse jalo makalana a tshwane le bo ga a dumalane le moono o.
BOTSOGO JWA TLHALOGANYO [134] Ba lekalana la tsa maranyane ba supile fa go sena nyalano epe ma gareng ga tatlhegelo ya tlhaloganyo le go senyegelwa ke boimana. Gona le ditlhopha dingwe tsa bo mme ba ba lebaganwang ke dikgwetho tse dintshi ka nako ya go senyega ga boimana. Dingwe tsa dikgwetho tse e kanna bo go tlhoka support. Ba lo phatla lwa tsa tlhaloganyo kwa Amerika ba tlhalositse fa go senyegelwa ga boimana mo legating lwa ntlha go sa bake tatlhegelo ya tlhaloganyo mo mothong wa mme gona le go nna ka boimana jo bo sa bategeng. Dingwe tsa di patiseso di ganyetsana thata le tse di sa tswang go nankolwa, di gatisetsa thata gore gona le tomagano ma gareng ga tatlhegelo ke tlhaloganyo le go senyegelwa ke boimana. Undock edit boxHide edit box Characters: 0
TIRAGALO Di palo tsa go senyega ga boimana di ile tlase go simologa ka ngwaga wa 1995 go ya kwa go 2003. Phokotsego e e bonala thata mo mafatsheng a itsholelo e e kwa godimo gona le a itsholelo e e kwa tlase.
[161]
Dikeletso tsa setso le batho
Ka ngwaga wa 1998 go tserwe di patisetso mo mafatsheng a masome a mabedi le bosupa go batisisiwa gore ke eng bomme ba senya boimana. Go feleditswe ka gore bomme ba khutisa boimana ka ntlha ya go batla go letla nako e itsholelo ya bone e ba letlang go ka tlhokomela bana fa lengwe la mabaka ele gore bomme ba khutisa boimana go lekanya ditsompelo tse banang natso mo go baba setseng ba ba tshotse.
Go senya boimana mo go sa dibelesegang
[178] Tshenyo boimana e e dirwang ke bo mme ba ba belegisang ba ba rutegileng le ba ba sa rutegang e bakile dintsho dile dintshi thata. Bomme ba ba senyang boimana ba feletsa ba dirisametlhale e sa dibelesegang. kantlha ya gore molao ga o ba letle go ka khutisa boimana. Ba lephatla la WHO ba tlhalosa fa go Khutisa boimana jo bo sa dibelesegang e le tiro e dirwang ka ntlha ya dikeletso tsa motho wa mme,e dirwa ke motho yo o senang kitso kgotsa mo lefelong le le sa babalesegang. Tiragalo e e ka dirwa ke mme yo o itsholofetseng kgotsa mongwe yo o tlhaetseng kitso ya go dirisa melemo ya sekgoa.
Go sa leteleleng go senya boimana ke ba molao go oketsa tshenyo ya boimana e e sa bolokegang ga mmogo le gone go tlhoka ditsompelo tsa itshereletso kgatlhanong le bopimana le malwetse. Go akanyediwa gore tiragalo ya boimana jo bo sa dibelesegang bo ka rarabololwa fela ka go atlametsa ditlamelo tsa itshireletso kwa bathong. [195]
[196] Boimana jo bo senyegang ka itetlo bo tswa go lowe bontsi bo diragala e bile go ka twe ke tlhabologo mo lefatsheng la China. gona le bosupi gore boiman bo senyegile thata go dirisiwa metlhale e mentsi go akarediwa bo melemo ya go senya boimana, le dilo tse di bogale.
Bangwe ba ba rutegi ba melemo ba ntshitse mogopolo wa gore dingaka tsa Ancient Greek di kganelwe go ka dira tiro ya go khutisa boimana. lefa go ntse jalo bangwe ba rutegi ga ba dumalane le se. Ba letso la Iselamo ba ne ba letlelela go senya boimana go fetlhelela ka nako e ma Moseleme ba dumela gore go na le mowa mo loseeng. Lefa go ntse jalo khutiso ya boimana mo Legareng le ko bokone jwa Iselamo ga go letlelelwe gotlhelele.
Kwa US, go khutisa boiman go ne go le borai thata gona le go tshola ngwana go fitlhelela ka ngwaga wa 1930.
Setso le Ngwao Nangisano ka fa go khutisa boimana [225] [226] go senya boimana ka itetlo go kgale e leng kgang kgolo e tsosang pharologano ya megopolo mo bathong. megopolo ka ga go senya boimana e ka nna bo kopano jwa ditumelo le pholisi e lomaganyeng ya sechaba. Tumelo ya sekeresete ke ngwe e okeditseng megopolo ya bathomka esi ga mmogo le ngangisano ka ga go khutisa boimana.
Mmolao wa segompieno ka ga go senya boimana [227] [228]
melao e mentsi e laolang go senyega ga boimana. di tumelo le ngwao di tsweletse ka go fetola maikutlo a molao ka ga go senyega ga boimana. ditshwanelo tsa go tshela, ditshwanelo tsa kgololesego ga mmogo le tsa tshireletsego ke tsone konokono ya ditshwanelo tsa setho tse di dirisiwang go siamisa dilo fa molao o seyong teng mabapi le go senyega ga boimana.
[245]
[262]
Mo diphologolong tse dingwe [295] go pholotsa go diragala mo diphologolong ka bontsi go akaretsa bo dinku. e ka bakwa ke go pitlagana fa di tsenelang teng mo sakeng, kgotsa di alotswe ke dintsa. mo dikgomong go pholotsa go ka bakwa ke malwetsi a dikgomo ka go farologana.
References Citations [312]
[313]
Dikgoge tsa kwa ntle [314]
[316] [317] [318] [319]
Go senyega ga boimana
Reproduction
Core issues in ethics
Gynaecology
Boimana
Dikakanyo tsa Bong
Fertility
GO SENYEGELWA KE BOIMANA
[0] [1] [2]
Go senya bomana go ka tlhalosiwa fa ele go khutisa boimana ka go ntsha losea mo popelong pele ga nako ya lone ya go tsholwa. Go senyega gwa boimana go gabedi:boimana bo ka senyega ka peleego bo senyegang e le ka peleego fa jo bongwe e le go ntsha losea mo sebopelong sa mme ka itetlo. Setlhogo sa gosenyega ga boimana se remeletse thata mo go senyegeng ga boimana jwa batho gona le diphologolo.
Mo mafatsheng aa tlhabologileng go khutisa boimana ka fa molaong ke ngwe tsela ya go dibela botsogo jwa mme mo diphatseng. Dikete tse di masome a supa(70 thousand) tsa dintsho tsa bomme ba ba khutisang boimana ka metlhale e e sa babalesegang di gatisiwa ngwaga le ngwaga mafatshe otlhe ga mmogo le dipalo tsa dikete kete tse tlhano(5 million) tsa bomme ba ba felelang bana le bogole. Palo ya bomme ba ba senyegelwang ke boimana ngwaga le ngwaga go akarediwa le ba ba senyegelwang ka ga molaong e ka tshwara dikete kete tse di masome a mane le bobedi (42 million),fa mo go tsone dikete kete tse di masome a mabedi(20 million) ele tsa ba ba khutisang boimana ka itetlo mafatshe otlhe ka bophara. Forty percent of the world's women are able to access therapeutic and elective abortions within gestational limits.[10]
Tshenyo ya boimana e eseng kaga molao go lobaka e diragala ka go bo e kukeletswa ke metlhale e mentsi e tshwana le bo go dirisadi tlhatsana tsa kalafi, di dirisiwa tse di loweditsweng, le mengwe metlhale ya setso. Segompieno se dirisa loaro le melemo go senya boimana. Kanoko ya go senya boimana e farologana thata mo mafatsheng ka ntlha ya dipharologano tsa di tumelo, teseletso/melao, ditiragalo le dingwao. Mo lefatsheng ka bophara go tlwaelesegile e bile setshaba se kgaogane ka bogare ka go tlhoka kutlwisisano ka tsamiso le melawan ya tshenyo boimana. The incidence of abortion has declined worldwide as access to family planning education and contraceptive services has increased.[12]
MEFUTA YA GO SENYEGELWA KE BOIMANA Go senyega ga boimana ka itetlo Go senyega ga boimana mo mafatshe fatshe go ka tshwara dikete kete tse makgolo a mabedi le botlhano (205 million). ).Bontsi jwa dipalo tse di gatisewang,go gatisewa tshenyo ya boimana ka itetlo . Boimana bo ka senngwa ka ditsela dile mmalwanyana. Tsela ya go ka senya boimana e laolwa ke losea lolo mo popelong gore le botona bo kae. Fa e mengwe metlhale e ka dirisiwa ka go bo molao o letile gore boimana bo sengwe, kgotsa ele ka ga tumelo,bongaka jwa sekgoa le molwetse ba ka rutuetsa go dirolola boimana.
Boimana bo ka dirololwa go lebilwe mabaka a tshwana le bo kalafi le itetlo. Tirilolo ya boimana mabapi le tsa kalafi e direlwa go boloka botshelo jwa mmelegi mo diphatseng di tshwana le bo go latlhegelwa ke tlhaloganyo le bogole. Boimana bo ka tlhalosiwa fa e le jwa itetlo fa mme oa dumalane kgotsa a batla gore khutiso ya boimana e diragale.
Go senyega ga boimana ka peleego [24] Go senyega ga boimana ka peleego ke bokhutlo jwa boimana jo bo diragalang e se ka maikaelelo. Tiragalo e e diragala mo go bomme ba ba itsholofetseng ka lobaka lwa dibeke dile masome a mabedi (20) go ya kwa go masome a mabedi le bobedi (22). Boimana jo bofelang morago ga dibeke tse masome a mararo le bosupa,losea lwa tleng lo bitswa go twe ke ngwana yo tshotsweng pele ga nako. Fa ngwana a tlhokafaletse mo popelong o bitswa go twe ke stillborn ka puo ya sekgoa Fa motho wa mme a khubame pele ga nako kgotsa a tlhokafaletswe ke losea lo sale mo popelong ga a bitswe go twe o senyegetswe le fa ka nako dingwe re bitsa jalo.
Dipalo di ka tshwara 30% go ya kwa go 50% tsa bomme ba ba senyegelwang go ese go lemosege.
Go sa kopaneng sentle gwa peo ya rre le lee la mme kengwe ya dilo tse di bakang tshenyego ya boimana jo bo diragalng mo dikgweding/dibekeng tsa ntlha. Go senyega ga boimana ka peleego go ka bakwa ke kutlobotlhoko e e feteletseng, mme fa boimana bo senyegile ka ntlha ya go tshwenyega ga maikutlo mo go feteletseng (go bala bala ka pelo) go ka tlhalosiwa fa ele tshenyego ya boimana e e diragetseng ka itetlo.
Mokgwa wa go senya boimana ka itetlo
KALAFO [49]
Abortifacients ke di drugs tse di dirisiwang go senya boimana ke ba bongaka jwa sekgoa. Ka ngwaga wa 2005 go gatisetswe palo tse 13% tsa go senyega ga boimana tse di eleng tsa oketsega go ya kwa go 17% ko lefatsheng la USA. Palo ya bomme ba ba dirisetseng melemo go senya boimana ba sa dirise loaro ke 92% . fa go diragetse gore melemo e retelelwe ke go senya boimana loaro lo ka dirisiwa go tsweledisa tema.
LOARO
Go khutisa boimana ka go dira vacuum abortion go siame thata mo dibekeng tsa ntlha tse di lesome. Go senya boimana ka go goga losea mo popelong go dirisiwa syringe go bitswa go twe ke MVA.EVA ke tiriso ya motakase go ntsha losea mo popelong.dilo tse pedi tse di farologangwa ke gore MVA e ka dirisiwa mo dibekeng tsa ntlha tse mme a itshologetseng ka tsone. D&E e dirisetswa go senya boimana morago ga dibeketse di lesome le botlhano. D&E e bereka ka go bula popelo ya motho wa mme.
Mekgwa e mengwe
Mekgwa e mengwe ya go ka senya boimana e akaretsa bo go dirisa mewa e maswe e tshwane le bogo itaya mpa ya mme yo o itsholofetseng ka motshe, fa e mengwe e akaretsa bo go tsenya lomao mo popelong
[80]
Polokesego Bodiphatsa jwa go senya boimana bo laolwa ke tsela e boimana bo sentsweng ka teng, gore a bo dibelesegile kgotsa ga boa dibelesega. Lephatla la WHO le tlhalosa fa go senya boimana mo go sa babalesegang go dirwa ke batho ba ba sa rutegang mme ebile ba dirisa di tsompelo tse di borai thata. Go khutisa boimana mo mafatsheng aa tlhabologile go dibelsegile thata go fetisa go dibela ngwana ka nako ya pelegi . dintsho tse di bakwang ke go senyegelwa ke boimana di oketsega go ya ka lobaka lo motho wa mme a itshologetseng ka lone, di fokotsega morago ga sebaka sa dibeke dile masome a mabedi le bongwe. Go dirisa loaro la Vacuum aspiration mo dibekeng tsa ntlha tsa boimana ke ngwe tsela e e babalesegileng ka go bo go sena di kgoreletse tse di kalo. Melemo e thusa thata mo malatsing a le masome a mane le borobabobedi a ntlha a boimana go ya kwa go a masome a le boraro, lefa go na le kgonagalo e ntshi ya gore e palelwe ke go senya boimana mo go feletsang go baka tiriso ya loaro. Tiriso ya melemo e na le ditlhabi tse dintshi thata. Bodiphatsa jwa go ka tsenwa ke malwetsi a setlha kantlha ya tiriso ya melemo go senya boimana e ko tlase gona le fa o dirisa loaro,lemororo dintsho dile nne di nkele tsa diragala morago ga go 1.khutisa boiman ka go dirisa melemo Palo e e gatisiwang ngwaga le ngwaga ya dikgobalo le dintsho tse di bakwang ke go khutisa boimana mo go sa babalesegang e ka tshwara dikete kete tse di masome a mabedi, fa bontshi jwa tsone bo diragala mo mafatsheng a itsholelo e e kwa tlase. Molao o o tlhomamisitsweng mababi le go senya boimana o thusa thata mo go lwantsheng tshenyo boimana e e sa babalesegang.
KANKERE YA LEBELE [125] Makgotlana mangwe a supile fa go senyegelwa ke boimana go nyalana thata le Bolwetse jwa kankere ya lebele. Ba tlhalositse gore go kgoreletse lebele go amusa go dira gore gonne le masalela a dikarolonyana tse dinye tsa setshedi mo mmeleng a a felelang a ipopa go nna kankere mo lebeleng. Le fa go ntse jalo makalana a tshwane le bo ga a dumalane le moono o.
BOTSOGO JWA TLHALOGANYO [134] Ba lekalana la tsa maranyane ba supile fa go sena nyalano epe ma gareng ga tatlhegelo ya tlhaloganyo le go senyegelwa ke boimana. Gona le ditlhopha dingwe tsa bo mme ba ba lebaganwang ke dikgwetho tse dintshi ka nako ya go senyega ga boimana. Dingwe tsa dikgwetho tse e kanna bo go tlhoka support. Ba lo phatla lwa tsa tlhaloganyo kwa Amerika ba tlhalositse fa go senyegelwa ga boimana mo legating lwa ntlha go sa bake tatlhegelo ya tlhaloganyo mo mothong wa mme gona le go nna ka boimana jo bo sa bategeng. Dingwe tsa di patiseso di ganyetsana thata le tse di sa tswang go nankolwa, di gatisetsa thata gore gona le tomagano ma gareng ga tatlhegelo ke tlhaloganyo le go senyegelwa ke boimana. Undock edit boxHide edit box Characters: 0
TIRAGALO Di palo tsa go senyega ga boimana di ile tlase go simologa ka ngwaga wa 1995 go ya kwa go 2003. Phokotsego e e bonala thata mo mafatsheng a itsholelo e e kwa godimo gona le a itsholelo e e kwa tlase.
[161]
Dikeletso tsa setso le batho
Ka ngwaga wa 1998 go tserwe di patisetso mo mafatsheng a masome a mabedi le bosupa go batisisiwa gore ke eng bomme ba senya boimana. Go feleditswe ka gore bomme ba khutisa boimana ka ntlha ya go batla go letla nako e itsholelo ya bone e ba letlang go ka tlhokomela bana fa lengwe la mabaka ele gore bomme ba khutisa boimana go lekanya ditsompelo tse banang natso mo go baba setseng ba ba tshotse.
Go senya boimana mo go sa dibelesegang
[178] Tshenyo boimana e e dirwang ke bo mme ba ba belegisang ba ba rutegileng le ba ba sa rutegang e bakile dintsho dile dintshi thata. Bomme ba ba senyang boimana ba feletsa ba dirisametlhale e sa dibelesegang. kantlha ya gore molao ga o ba letle go ka khutisa boimana. Ba lephatla la WHO ba tlhalosa fa go Khutisa boimana jo bo sa dibelesegang e le tiro e dirwang ka ntlha ya dikeletso tsa motho wa mme,e dirwa ke motho yo o senang kitso kgotsa mo lefelong le le sa babalesegang. Tiragalo e e ka dirwa ke mme yo o itsholofetseng kgotsa mongwe yo o tlhaetseng kitso ya go dirisa melemo ya sekgoa.
Go sa leteleleng go senya boimana ke ba molao go oketsa tshenyo ya boimana e e sa bolokegang ga mmogo le gone go tlhoka ditsompelo tsa itshereletso kgatlhanong le bopimana le malwetse. Go akanyediwa gore tiragalo ya boimana jo bo sa dibelesegang bo ka rarabololwa fela ka go atlametsa ditlamelo tsa itshireletso kwa bathong. [195]
[196] Boimana jo bo senyegang ka itetlo bo tswa go lowe bontsi bo diragala e bile go ka twe ke tlhabologo mo lefatsheng la China. gona le bosupi gore boiman bo senyegile thata go dirisiwa metlhale e mentsi go akarediwa bo melemo ya go senya boimana, le dilo tse di bogale.
Bangwe ba ba rutegi ba melemo ba ntshitse mogopolo wa gore dingaka tsa Ancient Greek di kganelwe go ka dira tiro ya go khutisa boimana. lefa go ntse jalo bangwe ba rutegi ga ba dumalane le se. Ba letso la Iselamo ba ne ba letlelela go senya boimana go fetlhelela ka nako e ma Moseleme ba dumela gore go na le mowa mo loseeng. Lefa go ntse jalo khutiso ya boimana mo Legareng le ko bokone jwa Iselamo ga go letlelelwe gotlhelele.
Kwa US, go khutisa boiman go ne go le borai thata gona le go tshola ngwana go fitlhelela ka ngwaga wa 1930.
Setso le Ngwao Nangisano ka fa go khutisa boimana [225] [226] go senya boimana ka itetlo go kgale e leng kgang kgolo e tsosang pharologano ya megopolo mo bathong. megopolo ka ga go senya boimana e ka nna bo kopano jwa ditumelo le pholisi e lomaganyeng ya sechaba. Tumelo ya sekeresete ke ngwe e okeditseng megopolo ya bathomka esi ga mmogo le ngangisano ka ga go khutisa boimana.
Mmolao wa segompieno ka ga go senya boimana [227] [228]
melao e mentsi e laolang go senyega ga boimana. di tumelo le ngwao di tsweletse ka go fetola maikutlo a molao ka ga go senyega ga boimana. ditshwanelo tsa go tshela, ditshwanelo tsa kgololesego ga mmogo le tsa tshireletsego ke tsone konokono ya ditshwanelo tsa setho tse di dirisiwang go siamisa dilo fa molao o seyong teng mabapi le go senyega ga boimana.
[245]
[262]
Mo diphologolong tse dingwe [295] go pholotsa go diragala mo diphologolong ka bontsi go akaretsa bo dinku. e ka bakwa ke go pitlagana fa di tsenelang teng mo sakeng, kgotsa di alotswe ke dintsa. mo dikgomong go pholotsa go ka bakwa ke malwetsi a dikgomo ka go farologana.
References Citations [312]
[313]
Dikgoge tsa kwa ntle [314]
[316] [317] [318] [319]
Go senyega ga boimana
Reproduction
Core issues in ethics
Gynaecology
Boimana
Dikakanyo tsa Bong
Fertility
This is an excerpt from the article Batsee from the Wikipedia free encyclopedia. A list of authors is available at Wikipedia.


text:
Dipego Tse di Buang ka Jesu di Kwadilwe Leng?
Karabo ya Baebele
Moaposetoloi Johane o ile a kwala jaana malebana le pego ya gagwe kaga ditiragalo tsa botshelo jwa ga Jesu: “
Yo o boneng seno o neile bosupi, mme bosupi jwa gagwe bo boammaaruri, e bile monna yoo o a itse gore o bolela dilo tse di boammaaruri, gore le lona lo tle lo dumele.”—Johane 19:35.
Lebaka lengwe la go ikanya dipego tsa Diefangele tse di kwadilweng ke Mathaio, Mareko, Luke le Johane ke gore di kwadilwe ka nako ya fa bontsi jwa batho ba ba boneng ditiragalo ka matlho ba sa ntse ba tshela. Go ya ka dibuka dingwe, Efangele ya ga Mathaio e kwadilwe ka ngwaga wa borobedi morago ga loso lwa ga Keresete, mo e ka nnang ka 41 C.E. Bakanoki bangwe ba re e kwadilwe moragonyana ga foo, mme gone ba le bantsi ba a dumela gore dibuka tsotlhe tsa Dikwalo Tsa Bokeresete Tsa Segerika di kwadilwe mo lekgolong la ntlha la dingwaga.
Batho ba ba boneng Jesu fa a sa ntse a tshela mo lefatsheng, ba ba mmoneng a swa le go bona a tsosiwa ba ne ba ka tlhomamisa dipego tsa Diefangele. Gape ba ne ba ka nna ba senola dilo tse di seng boammaaruri ka tsone fa di ka bo di le gone. Porofesa F. F. Bruce a re: “
Sengwe sa dilo tse di tlhatswang pelo ka tiro ya go rera ya baaposetoloi ke gore ba ne ba dirisa kitso e bareetsi ba bone ba neng ba na le yone; ba ne ba sa bue fela ba re, ‘Re basupi ba dilo tseno,’ go na le moo, gape ba ne ba re, ‘Fela jaaka lona ka bolona lo itse’ (Ditiro 2:22).”


text:
Mpumalanga
Mpumalanga ke nngwe ya diporofinsi mo Aferika Borwa.(leina la kgaolo e le ne la fetloga go tsweng kwa go Eastern Transvaal ka kgwedi ya Phatwe a tlhola masome a mabedi le bone ka ngwaga wa 1995), ke kgaolo e e mo Aferika Borwa . Leina la lefelo le lone ka boripana le raya "kwa letsatsi le tlhabang teng" ka teme ya Seswazi, Sexhosa, Setebele gape le Sezulu. Mpumalanga o ikaegile kwa botlhaba jwa Afrika Borwa , mo bokone jwa KwaZulu-Natal gape o boe o aga molelwane le lefatsheng la Swaziland le Mozambique. E akaretsa selekanyo sa 6.5% sa lefatshe la Aferika Borwa. Mo bokone e aga molelwane kwa Limpopo, mme mo bophiri ke Gauteng, mme mo bokone bophirima ke Free Statemme gape kwa bokone ke KwaZulu-Natal.Toropokgolo ya teng e bidiwa Nelspruit (mme gompieno e fetlotswe leina go nna Mbombela).Mme ka ngwaga wa 1994, Mpumalanga e kile ya bo e le bontlha bongwe jwa kgaolo ya Transvaal_Province.
This is an excerpt from the article Mpumalanga from the Wikipedia free encyclopedia. A list of authors is available at Wikipedia.


text:
Kanye
(This page's format needs to be reviewed. You can help by editing it.)
Kanye ke motse-setoropo oo kwa borwa jwa lefatshe la Botswana. E okametse tsa botsamaise jwa kgaolo ya Borwa.Kanye ke nngwe ya mafelo a magologolo a matona mo Botswana go tloga ka ngwaga wa 1853. Ke motse-mogolo wa morafe wa Bangwaketse o kgosi ya one eleng Kgosi Malope wa bobedi yo o e leng morwa Kgosi Seepapitso wa bone.Kanye o tlholegile e le motse wa Bangwaketse,o e leng mongwe wa merafe e metona mo Botswana. O mo kgalong ya lefatshe la Botswana e e tletseng dithaba. O dikaganyeditse ke Moshupa, Lobatse, Jwaneng,go ya teng o tsaya metsotso e le masome a mane le botlhano go tswa mo Gaborone,o e leng toropo-kgolo ya Botswana.
Go nnile le Pego ya metsotso e le masome a a robang bobedi ka lelwapa lwa bogosi jwa Bangwaketse kwa Kanye go tloga ka ngwaga wa 2003 go fitlha ka ngwaga wa 2005 e e biditsweng "Kwa mosasaneng wa ga mma kgosi".
Kanye ke motse-setoropo oo kwa borwa jwa lefatshe la Botswana. E okametse tsa botsamaise jwa kgaolo ya Borwa.Kanye ke nngwe ya mafelo a magologolo a matona mo Botswana go tloga ka ngwaga wa 1853. Ke motse-mogolo wa morafe wa Bangwaketse o kgosi ya one eleng Kgosi Malope wa bobedi yo o e leng morwa Kgosi Seepapitso wa bone.Kanye o tlholegile e le motse wa Bangwaketse,o e leng mongwe wa merafe e metona mo Botswana. O mo kgalong ya lefatshe la Botswana e e tletseng dithaba. O dikaganyeditse ke Moshupa, Lobatse, Jwaneng,go ya teng o tsaya metsotso e le masome a mane le botlhano go tswa mo Gaborone,o e leng toropo-kgolo ya Botswana.
Go nnile le Pego ya metsotso e le masome a a robang bobedi ka lelwapa lwa bogosi jwa Bangwaketse kwa Kanye go tloga ka ngwaga wa 2003 go fitlha ka ngwaga wa 2005 e e biditsweng "Kwa mosasaneng wa ga mma kgosi".
This is an excerpt from the article Kanye from the Wikipedia free encyclopedia. A list of authors is available at Wikipedia.


text:
Gaborone
Gaborone (Sekgowa /ˌɡæbəˈroʊniː/ or /ˌxɑːbəˈroʊneɪ/), ke leina le le gatisitsweng kana le le biditsweng go reelela toropo ka Kgosi (Kgosi Gaborone). Gaborone ke toropo kgolo mo Botswana, e na le palo ya batho ba ba kana ka 191,776. Dipalo tse di gatisitswe ka ngwaga wa 2006 go ya ka dipatlisiso, se e le sesupo sa gore 10% ya Botswana jotlhe ka bophara e kwa Gaborone.
Toropo ya Gaborone e fithelwa magare ga thaba ya Kgale le Oodi, fa nokeng ya Notwane, mo borwabotlhaba jwa Botswana, gape e gaufi le mololwane wa Aforika borwa. Toropo e e dirisa lebala la difofane la Sir Seretse Khama. Ke kgaolo ya bodiredi le boeteledipele ka bo yone, gape ke motsemogolo wa kgaolo ya borwabotlhaba. Banni ba Botswana ba bitsa toropo e ba re Gabskana GC.
Ka gonne toropo e ga ena mathata a merafe gape e gaufi le metsi a a phepa, toropo e e agetswe go nna motsemogolo ka ngwaga wa 1960 fa lefatshe la Bechuanaland Protectorate le tsaya puso, le bo le nna lefatshe le le ikemetseng ka nosi. Mo gare ga toropo e go na le madirelo a dikgwebo, tse di bitswang mafelo a marekisetso, le mafelo a ga goromente a agilweng kwa bophirima jwa marekisetso a. Toropo e ke nngwe ya ditoropo tse di golang mo lefatsheng, se se bakile mathata a tlhaelo ya lefatshe le go ipaya mo go seng ka fa molaong. Toropo e e nale dikgotlhang tse di tsenang mo lefatsheng go tswa ko Zimbabwe le Aforika borwaka ngwaga wa 1980.
Toropo e ke motsemogolo gape ke toropo ya itsholelo; gape ke toropo ya bokopanelo jwa dikomponi le go fetola madi mo Botswana. Gaborone gape ke legae la Sethopha sa thabololo sa aforika (SADC) komponi ya dichaba, ka tsholofelo ya go godisa itsholelo.
Toropo ya Gaborone e fithelwa magare ga thaba ya Kgale le Oodi, fa nokeng ya Notwane, mo borwabotlhaba jwa Botswana, gape e gaufi le mololwane wa Aforika borwa. Toropo e e dirisa lebala la difofane la Sir Seretse Khama. Ke kgaolo ya bodiredi le boeteledipele ka bo yone, gape ke motsemogolo wa kgaolo ya borwabotlhaba. Banni ba Botswana ba bitsa toropo e ba re Gabskana GC.
Ka gonne toropo e ga ena mathata a merafe gape e gaufi le metsi a a phepa, toropo e e agetswe go nna motsemogolo ka ngwaga wa 1960 fa lefatshe la Bechuanaland Protectorate le tsaya puso, le bo le nna lefatshe le le ikemetseng ka nosi. Mo gare ga toropo e go na le madirelo a dikgwebo, tse di bitswang mafelo a marekisetso, le mafelo a ga goromente a agilweng kwa bophirima jwa marekisetso a. Toropo e ke nngwe ya ditoropo tse di golang mo lefatsheng, se se bakile mathata a tlhaelo ya lefatshe le go ipaya mo go seng ka fa molaong. Toropo e e nale dikgotlhang tse di tsenang mo lefatsheng go tswa ko Zimbabwe le Aforika borwaka ngwaga wa 1980.
Toropo e ke motsemogolo gape ke toropo ya itsholelo; gape ke toropo ya bokopanelo jwa dikomponi le go fetola madi mo Botswana. Gaborone gape ke legae la Sethopha sa thabololo sa aforika (SADC) komponi ya dichaba, ka tsholofelo ya go godisa itsholelo.
This is an excerpt from the article Gaborone from the Wikipedia free encyclopedia. A list of authors is available at Wikipedia.


text:
Mmadinare
Mmadinare ke motse o mopotlana o o fitlhwelwang mo kgaolong legare ya Botswana,o dikhilomethara di le lesome le botlhano go tswa Selibe Phikwe le dikhilomethara di sa fete 500 go tswa toropo kgolo. Motse o gola ka bonya go nna toropo, ka palo ya batho e ka nna 13 000 (estimates from the 2004 census)batho ba merafhe e e farologaneng go akaretsa Bangwato, Batalaote le babangwe fela jalo . Ka nako tsa 1800 motse o ne wa simolodisiwa ke batho ba merafhe e e farologaneng, golo gonwe go tswa Senyawe mo bokone botlhaba jwa lefatshe, Ba bangwe ba ne ba tswa kwa Aferika borwa mo Seleka. Ba ba neng ba tswa Senyawe ba ne ba thibelela fa tlase ga thaba Makome mme ba nna mo kgotleng tsa Kelele le Seboo.Go tsweng ka bagolwane ba motse le ba ditso ba ba tswang kwa Aferika borwa gompieno ba nna mo dikgotleng tsa Manga le Matabi fa thoko ga thaba ya Maretemagolo.
Banni ba Mmadinare ba tshela botshelo fela jo bo iketlileng fela thata ba rata ditso le ngwao ya bone ,ba rata go ja dijo tsa setso jaaka mabele ka jalo Mmadinare o tlhabologa o nna motse o mopotlana mme o sa lebale ditso tsa bone jaaka o rotloediwa ke toropo kgolo Selibe Phikwe go tlhabologa. Mmadinare ke motse o o fa gare ga dithaba; Jaaka metse e mengwe mo Aferika o o mo Borwa, o simologile gole dintwa mme dithaba di le di dirisiwa go itshireletsa mo go baba jaaka ba ne ba kgona go ba bona ba le kgakala.
Go na le ditlhabololo tse di setseng di bonala mo motseng jaaka dikago tsa sepodisepolice station,sekolo se se kgolwane secondary school le letamo la letsibogo, tse di tshwanetsweng ke go thusa go tokafatsa itsholelo ya motse wa Mmadinare le Selibe Phikwe, motse o o gaufi o banni ba motse ba bonang dilo tse dintsi tse ba di tlhokang thata dijo. Motse gape o na le bokgoni thata ba tsa bojanala le diphologolo tsa naga,jaaka go na le diphologolo tse dintsi tsa naga mo tikologolo segolo bogolo tlou e e tshwenyang batho thata ka dinako tsa leuba. Di a sasankega di senyetsa batho masimo le di tsa bone, nako tse dingwe matshelo a latlhega ka ntlha ya ditiragalo tsa mofuta oo. Mo go tsa boroko, boroko bo palo potlana ka ga go ise go tlhomiwe matlo a dijo le boetelo.Baeng ka bontsi ba bona boroko kwa Selibe Phikwe.
Motloutse ke noka e tona e e fetang mo bokone jwa motse,e e nosang noka ya Letsibogo metsi,fa e feta e ya kwa Shashe e lebile botlhabatsatsi.Noka e e kgaogantswe ka motlhaba ka lebaka la moepo wa motlhaba sand mining ke ba moepo wa kopore wa Selibe Phikwe.Kwa go tsewang motlhaba mo nokeng go tlhatswa kopore ya e e leng gone e epiwang. Nngwe ya ditiro e batho ba Mmadinare ba e itlhokomolodisitseng ke tiro ya go tshwara ditlhapi,jaaka go na le letamo gaufi mme ba sa le dirise go tswara ditlhapi ba di rekise go tokafatsa matshelo a bone. Motse o na le dikole tse dikgolwane dile pedi (Makome and Meremintsi) le se sengwe sa magare se segolwane.Go na le sepatele se sepotlana se le sengwe le kokelwana ele nngwe.Go na le mafelo a itloso bodutu a le mmalwa mo motseng a a akaretsang go itlhabisa phefo kwa letamong le mafelo a nnotagi a le mmalwa.Go na le tirelo ya mabelo e e tshwarwang ngwaga le ngwaga e e tshwarwang ka keresemose Christmas Day .Ke nngwe ya tse di okang baeng thata ka malatsi a keresemose.
Fa go sobokwa Mmadinare ke motse o mopotlana yo o ka itumelelwang go etelwa bogolo jang ka Sedimonthole,fa bana ba motse ba boile kwa ditoropong go tlhola batsadi ba bone.Jaaka banana ba berekela mo ditoropong jaaka Franstown le Gaborone City.
Banni ba Mmadinare ba tshela botshelo fela jo bo iketlileng fela thata ba rata ditso le ngwao ya bone ,ba rata go ja dijo tsa setso jaaka mabele ka jalo Mmadinare o tlhabologa o nna motse o mopotlana mme o sa lebale ditso tsa bone jaaka o rotloediwa ke toropo kgolo Selibe Phikwe go tlhabologa. Mmadinare ke motse o o fa gare ga dithaba; Jaaka metse e mengwe mo Aferika o o mo Borwa, o simologile gole dintwa mme dithaba di le di dirisiwa go itshireletsa mo go baba jaaka ba ne ba kgona go ba bona ba le kgakala.
Go na le ditlhabololo tse di setseng di bonala mo motseng jaaka dikago tsa sepodisepolice station,sekolo se se kgolwane secondary school le letamo la letsibogo, tse di tshwanetsweng ke go thusa go tokafatsa itsholelo ya motse wa Mmadinare le Selibe Phikwe, motse o o gaufi o banni ba motse ba bonang dilo tse dintsi tse ba di tlhokang thata dijo. Motse gape o na le bokgoni thata ba tsa bojanala le diphologolo tsa naga,jaaka go na le diphologolo tse dintsi tsa naga mo tikologolo segolo bogolo tlou e e tshwenyang batho thata ka dinako tsa leuba. Di a sasankega di senyetsa batho masimo le di tsa bone, nako tse dingwe matshelo a latlhega ka ntlha ya ditiragalo tsa mofuta oo. Mo go tsa boroko, boroko bo palo potlana ka ga go ise go tlhomiwe matlo a dijo le boetelo.Baeng ka bontsi ba bona boroko kwa Selibe Phikwe.
Motloutse ke noka e tona e e fetang mo bokone jwa motse,e e nosang noka ya Letsibogo metsi,fa e feta e ya kwa Shashe e lebile botlhabatsatsi.Noka e e kgaogantswe ka motlhaba ka lebaka la moepo wa motlhaba sand mining ke ba moepo wa kopore wa Selibe Phikwe.Kwa go tsewang motlhaba mo nokeng go tlhatswa kopore ya e e leng gone e epiwang. Nngwe ya ditiro e batho ba Mmadinare ba e itlhokomolodisitseng ke tiro ya go tshwara ditlhapi,jaaka go na le letamo gaufi mme ba sa le dirise go tswara ditlhapi ba di rekise go tokafatsa matshelo a bone. Motse o na le dikole tse dikgolwane dile pedi (Makome and Meremintsi) le se sengwe sa magare se segolwane.Go na le sepatele se sepotlana se le sengwe le kokelwana ele nngwe.Go na le mafelo a itloso bodutu a le mmalwa mo motseng a a akaretsang go itlhabisa phefo kwa letamong le mafelo a nnotagi a le mmalwa.Go na le tirelo ya mabelo e e tshwarwang ngwaga le ngwaga e e tshwarwang ka keresemose Christmas Day .Ke nngwe ya tse di okang baeng thata ka malatsi a keresemose.
Fa go sobokwa Mmadinare ke motse o mopotlana yo o ka itumelelwang go etelwa bogolo jang ka Sedimonthole,fa bana ba motse ba boile kwa ditoropong go tlhola batsadi ba bone.Jaaka banana ba berekela mo ditoropong jaaka Franstown le Gaborone City.
This is an excerpt from the article Mmadinare from the Wikipedia free encyclopedia. A list of authors is available at Wikipedia.


text:
Mmathubudukwane
Mmathubudukwane ke motse o kgatlhisang e le ruri.O ko tlasenyana fa o tswa Mochudi.O tla bona go phatsima gateng fa o fologelela ka Mabalane. Ke motse o o kileng wa bo o tumile ka leina la Wrong Side ka bo 80's.Gone go lela thipa e botlhoko thata teng!Go aparwa dikota!,kwena &jones shoes,okapi 3 star.Go ne go tlhabanwa ka di thipa mo go tseneletseng. Lefa gontse jalo ene ele motshameko o monate thata, le bana ba banyenyane ba ne ba rutiwa motshameko o.Fa o sa ikele tlhoko one o ka iphitlhela o le ko toronkong.Ba ba botlhale ba ne ba siela ko Aferika Borwa fa ba dirile molato. Gona le tshika ee tumileng e gotweng ke ya ga Moatshe kwa kgotlaneng ya Ramoleti. Monna gotwe ke Pusweng Moatshe a nyetse basadi ba le babedi, ale bogale tota fela jaaka bana ba gagwe gompieno. Batho ba motse bane ba ba tsaya jaaka ba bogosi, ba ba tlotla.
Gompieno motse o, o etelwa ke bajanala go tswa ko metseng le mafatshe a a kwa ntle ka ke batho ba ba ratang batho. Go na le mafelo a ituso bodotu jaaka ko nokeng ko oka tswarang ditlhapi teng,ko masimo go bona temo, dibara go bona makgarebe a mantle le gonwa dibiri tse di tsididi,gona le dithaba kwa sikwane,mabalane le ko tlapa le tswa metsi ko Malolwane.
Gompieno motse o, o etelwa ke bajanala go tswa ko metseng le mafatshe a a kwa ntle ka ke batho ba ba ratang batho. Go na le mafelo a ituso bodotu jaaka ko nokeng ko oka tswarang ditlhapi teng,ko masimo go bona temo, dibara go bona makgarebe a mantle le gonwa dibiri tse di tsididi,gona le dithaba kwa sikwane,mabalane le ko tlapa le tswa metsi ko Malolwane.
This is an excerpt from the article Mmathubudukwane from the Wikipedia free encyclopedia. A list of authors is available at Wikipedia.